
Geniet u volgende vakansie 
in leunstoelgemak- 


deur die land saam met n 
busvol nuwe vriende. 


OER 


Almal wat al 'n SIEN meegemaak het, 
stem saam: dis 'nfantastiese manier om vakansie 
te hou. U sien vandie mooiste dele van ons land. 
U reis heerlik ontspanne en gerieflik in `n ruim 
toerbussaam met gawe mense wat ook daarop 
uit is om nuwe vriende te maak. U oornag in 
goeie hotelle. U ervare gids/bestuurder sorg dat 
u alles sien watdie moeite werd is. 

En die beste van alles -u kan die hele 
vakansie reël met net een besoek aan die S.A. 
Spoorwegreisburo' 


SLISTOERE waaruitukankies: 


Van Johannesburg af 

Na Durban oor Cathedralpiek (Drakens- 
berge) -3dae -R49,00. Na Durban deur die 
Nasionale Krugerwildtuin, Swaziland en die 
Hluhluwewildreservaat -6dae -R128,00. Na 
Kaapstad oor die Drakensberge, Pietermaritz- 
burg, die Transkei en die Tuinroete -7dae — 
R140,55. Na Oos-Transvaal, oor die Kruinroete, 
Phalaborwa, die Nasionale Krugerwildtuin(in- 
sluitende die sentrale deel) en terug na Johan- 
nesburg -3dae - R95.00. Na die Nasionale 
Krugerwildtuin enterug -ddae -R77,00. 
Van Durban af 

Na Johannesburg oor Cathedralpiek 
(Drakensberge) -3dae -R49,00. Na Johannes- 
burg deur die Hluhluwewildreservaat, Swazi- 
land en die Nasionale Krugerwildtuin -6dae — 
R128,00. Na Kaapstad deur die Transkei, die 
Tuinroete en Wes-Kaapland -5dae -R99, 00. 
Na Kaapland met die Suidkuslangs, die Trans- 
kei, die Tuinroete, Plettenbergbaai, Oudtshoorn 
(volstruisboerdery en Kangogrotte) en Wes- 
Kaapland -7dae -R151,00. 
Van Kaapstad af 

Na Durban deur Wes-Kaapland, oor die 


Tuinroete en die Transkei -5dae -R99,00. Na 
Durban deur Wes-Kaapland, oor Oudtshoorn 
(volstruisboerderven Kangogrotte), Pletten- 
bergbaai, die Tuinroete, die Transkei en die 
Suidkus van Natal -7dae-R151,00. Na Johan- 
nesburg deur die Tuinroete, die Transkei, 
Pietermaritzburg en die Drakensberge -7dae - 
R140,33. Daar's ook talle dag- en halfdaguitstap- 
pies vanaf Kaapstad. 

Van Windhoek af 

Na die Nasionale Etoshawildtuin -5 dae —- 
R$8, 00. Na Walvisbaai en Swakopmund -3dae- 
R70,00. Halfdagtoer deur Windhoek - R4,00. 
Van Port Elizabeth af 

Halfdagtoer na die Nasionale Addo-Olifant- 
park en terug -R2,50. 

Oplang toere is verblyf, etes en ekskursies 
bydie reisgeld ingereken. Dubbelkamers en 
hutte word gedeel. As daar enkelakkommodasie 
is, kos dit 'n weinig ekstra. Toergangers kan ook 
vooraf reël om tussenstedelike toere by enige 
erkende stopplek te begin ot te beëindig -of om 
ditte onderbreek en met 'n volgende toerbus 
verder te reis. Vertrekke word gewaarborg. 

Vir volle besonderhede raadpleeg u 
naaste S.A. Spoorwegreisburo (daar is 
kantore in aldie hoofsentrums), uplaaslike 
stasiemeester of reisagent. 

ONS BEVEEL AAN DIE ALOMBEKENDE 
MANS-, DAMES- EN SEUNSUITRUSTERS 


Dippenaar en Reinecke 
vir al u benodigdhede in KERKRAADSDRAG, PREDIKANTSTOGAS soos 


Pakke met Riffie R59-95 
Ou Kerkraadspak R55-95. 


Vit Das Gladde R2-25. 


MIN 5 “ 


Wit Vasteboordjiehemde R6-95. 


goedgekeur deur die Sinode. 


@ 
R69-95 


KONTANT 


Wit Das met ontwerp R2-35. 

Swart Kouse R1-45. 

Pakke na Maat gemaak met Riffie R75-95 
Pak na Maat gemaak. Ou kerkraadspak 


KORTING 


POSBESTELLINGS GENIET ONS ONMIDDELLIKE AANDAG 
HOEK KERK EN ANDRIESSTRAAT. 


POSBUS 638. 

EMMANUEL GOD MET ONS 


























Die groot betekenis van die kersboodskap kan 
met een woord weergegee word: Emmanuel. 


Dat God met ons is, weet ons reeds uit die 
Paradysverhaal, uit die belofte aan Eva. Die ver- 
vulling van hierdie belofte het nader gekom, al nader. 
Dit het gekom op bepaalde plekke; in Ur van die 
Chaldeërs en in Egipte, op Bet-el en op Sinai. Dit 
het gekom tot verskeie mense; tot Abraham en tot 
Maria, tot konings en profete, tot engele en mense. 
Dit het gekom, steeds nader gekom op velerlei 
wyse; in tekens en drome deur wet en offer, deur 
seremonies en deur goddelike voorskrifte. Dit het 
gekom tot 'n mens en tot 'n volk: Ek sal my verbond 
oprig tussen My en jou en jou nageslag na jou in 
hulle geslagte as 'n ewige verbond, om vir jou 'n 
God te wees en vir jou nageslag na jou... Ek sal 
jou seën en jou naam so groot maak, dat jy 'n seën 
sal wees. En vir hierdie volk van ouds het Hy gesê: 
Ek het jou uitverkies bo al die volke van die wêreld 
om as ,,die volk van die hartstog van die godsdiens” 
die draer te word van die Godsopenbaring uit wie 
die Messias gebore sou word, wat 'n lig sou wees 
tot verligting van die nasies. Dit alles was die voor- 
bereiding, die naderkom tot die uiteindelike ver- 
vulling van die woord aan Jesaja, die profeet: Die 
maagd sal 'n seun baar en hom Immanuel noem. 
Die engele juig, die hemel kom op aarde, die herders 
en die wyse manne uit die ooste aanbid. Vrede op 
aarde! 


Hosanna in die hoë! 
Emmanuel, God met ons! 


Sy geboorte is die hoogtepunt in die proses 
van die naderkom van God tot die mens. Nou hoef 
ons nie meer in onsekerheid te soek en in duisternis 
rond te tas nie of ons Hom sal kan vind. Hy is nie 
ver van elkeen van ons nie. Hy staan tussen God en 
mens. Met sy een hand hou Hy die Vader vas, om 


met sy ander hand die mensheid, u en my vas te 
hou. 


Daar ruis nou langs die wolke 'n lieflike Naam, 
wat hemel en aarde verenig te saam. Daar is onder 
die hemel nou 'n Naam gegee, die enigste Naam 
waardeur die mens gered kan word, want Emma- 
nuel, God met ons. 


Met hierdie sekerheid kan ons Kersfees vier, 
ja ook in hierdie krisistyd wat die wêreld nou be- 
lewe. Daar is immers afval en verval op sedelik en 
godsdienstig gebied. Daar is onsekerheid op finan- 
sieel gebied. Daar is onrus in die volkere wêreld en 
bedreiging aan alle kante. Die wêreld is op soek na 
'n sterk leier, na 'n nuwe orde, na 'n nuwe ideologie. 
Wie sal ons die goeie laat sien, is die vraag in 
menige hart. Wie het 'n antwoord op al die vrae? 
Wie sal en hoe sal ons probleme opgelos word? 
Moet die kerk 'n kompromie met die wêreld vorm 
soos baie stemme die kerk en die Christenheid 
toeroep? Moet die godsdiens opgaan in medemens- 
likheid? Moet die wêreldprobleme deur rewolusie 
opgelos word? 


Sonder God is nog nooit een probleem bevre- 
digend opgelos nie, dit sy op die terrein van die 
persoonlike lewe, of op dié van die kerklik-gods- 
dienstige lewe, of op dié van die nasionale of inter- 
nasionale verhoudings. Alleen in verwerping van 
die mens en sy menslike vermoëns en in die onvoor- 
waardelike erkenning van Christus as die Kurios, 
die Heer, is Kersfeesviering in 'n waardige Christe- 
like styl moontlik, en is daar 'n oplossing te vinde 
vir die probleme van mens en wêreld. Want al gaan 
ons deur die vuur en die water van sware beproe- 
wings ons hoef nie te vrees nie, Emmanuel, God 
is met ons. 


Joh. Dreyer 

maan daa 


Berigte wat verontrus 


'n Artikel deur een van die twee Gereformeerde 
deputate oor hulle ontmoeting met die ,,Geref. 
Kerken' in Nederland om ,,'n ernstige en nodige 
teregwysing en vermaning aan die Gereformeerde 
Kerken in Nederland” te laat toekom ,,oor die vol- 
gehoue afwykinge in die leer deur professore en 
predikante sonder dat daar teen hulle opgetree 
word" het Die Kerkblad, die amptelike blad van die 
Geref. Kerk in S.A. van 24 Julie 1.1. verskyn. Die 
artikel gee blyke van verontrustende toestande in 
genoemde Nederlandse kerke. 


Die ,,Geref. Kerken” in Nederland het in 1886 
onder die leiding van dr. Abr. Kuyper ontstaan as 
Dolerende (dolere—kla) Kerke wat later die naam 
Gereformeerde Kerken” aangeneem het. Die uit- 
trede uit die Hervormde Kerk was as gevolg van 
ontevredenheid met die geestelike en reglementêre 
toestand van die Nederlandse Hervormde Kerk van 
dié tyd. Die ,,Geref. Kerken” dan het die Dordtse 
kerkorde weer in eer herstel en wou dogmaties strik 
volgens die Belydenisskrifte lewe. Hierdie handha- 
wing en verdediging van die belydenis het meer as 'n 
1alwe eeu geduur. En nou swenk die ,,Geref. Kerken” 
self weg en al meer links. Die Christelike Geref. Kerk 
in die V.S.A. het al hulle bedenkings en onrus hier- 
oor uitgespreek en nou het die Geref. broeders in 
S.A. ook probeer om ,susterlik' die Geref. ,suster'” in 
Nederland op haar dwaalleer te wys. 


Nou het een van die twee afgevaardigdes sy 
bedenkinge gelewer aan hulle kerk. Die artikel sê, 
dat die ,,atmosfeer erg gespanne” was, dat daar 
uoor die algemeen met aandag geluister is, (maar) 
daar was tog dié wat kwalik hulle ongeduld en 
ergernis kon verbloem.” Verder skrywe hy, dit is 
dr. G. P. L. van der Linde, dat die reaksie op die 
vermaning wat hulle aan die sinode gelewer het, 
nie gunstig” was nie, en dat sy indruk was, dat 
,die vermaning nie in dank aangehoor is nie. Daar 
was inteendeel 'n gevoel van verontregting”. Daar 
was ook manne wat ,,die vermaning as nodig en 
tydig en tot hulle versterking in die stryd ontvang 
het”. Die berig lui verder dat ,,die moderne ont- 
wikkelinge veral op wetenskaplik gebied (die kerk) 
tot ander insigte gebring het... Tree die kerk met 
tug op teen die predikante en professore wat afwyk 
in die leer, sal daar 'n skeuring in die kerk kom en 
daarvoor sien hulle nie weer kans nie”. Nie weer 
kans nie! omdat in die 88 jare van bestaan die 
“Geref. Kerken” 'n paar keer met die tug opgetree 
het en twee keer het dit op skeuring uitgeloop in 
1926 en weer in 1945. 


Dr. Van der Linde skrywe, dat sy indruk is, dat 
“die Geref. Kerken in Nederland onstuitbaar op die 
pad van die nuwe teologie gedryf word”, en dat 
daar pogings is ,,om die gedagtes wat behels is in 
die nuwe teologie, stap vir stap tot die heersende 
ig Gereformeerde Kerken in Nederland te ver- 

ef”. 





Hierdie instemming met die gedagtes vervat in 
die nuwe teologie het ook in die bespreking na vore 
gekom wat die erediens, doopformulier, gasreg by 
die nagmaal, en die kerklied betref. ,,Sonder bewyse 
is uitgegaan van die standpunt dat die oue nie meer 
deug nie. Daar moet vernuwing kom.” Selfs is daar 
betoog ,,dat dit liefdeloos is om mense van die 
nagmaal en/of doop te weerhou omdat hulle nie 
meer instemming met die belydenis en doopvrae 
en formulier kan betuig nie”. Daar is gepleit vir 
gesamentlike dienste nie alleen met die Herv. en 
die Anglikaanse kerke nie, maar ook met die Room- 
se kerk en ,,elkeen wat hom christen noem”. ,,Die 
besluit in Junie om Wiersinga (studenteleraar in 
Amsterdam Joh. D.) tog as predikant te duld ten 
spyte van die loëning van die Borgskap van Christus 
is vir baie 'n belewing van die ware versoening” in 
daardie kerk. 

Wat 'n mens nooit sou kon dink nie, het gebeur. 
'n Kerk wat hom so beywer het vir die suiwerheid 
van die leer, handhaaf self die leer nie meer nie. 
Sou dr. Kuyper dit ooit glo as iemand in sy tyd sou 
voorspel het, dat binne die verloop van nouliks een 
eeu dié kerk deur hom so vol geesdrif en opoffering 
gelei, tot dwaalleer sou verval? 

Ons in die Hervormde Kerk treur saam met die 
Gereformeerde Kerk alhier daaroor, en klaag, saam 
met Dawid in sy klaaglied oor die dood van Saul 
en Jonatan: 

“Hoe het die helde geval!” (1 Sam. 1:17-27.) 

Joh. Dreyer 





ORRELBOUERS EN STEMMIERS 


Ons wil graag jong manne oplei as orrel- 
bouers en stemmers. Die werk is interessant 
en bied u 'n geleentheid om die hele land te 
deurreis. Ons bied ook uitstekende voordele 
SOOS 'n pensioenfonds, mediese bystands- 
fonds en 'n mededingende salaris aan. Persone 
wat belangstel moet ten minste 'n St. VIII ser- 
tifikaat hê en verkieslik houtwerk as vak op 
skool gehad het. Rig asseblief aansoeke met 
volle besonderhede van ouderdom, opleiding 
ensovoorts, aan: 


DIE BESTUURDER, 

S.A. ORRELBOUERS (EDMS.) BPK, 
PRETORIASTRAAT 157, 

POSBUS 200, Tel. 76-4844, 
SILVERTON. 

PRETORIA. 

Lees: Gen. 3:8-19 en Luk. 2:8-20 


Sing: Ps. 48:1 en 4; Ges. 55:1; Ges. 
112:1,6,8; Ges. 106:7 en 9 


Luk. 2:9-11 


“En meteens staan daar 'n engel van 
die Here by hulle, en die heerlikheid 
van die Here het rondom hulle geskyn 
en groot vrees het hulle oorweldig. En 
die engel sê vir hulle: Moenie vrees 
nie, want kyk, ek bring julle 'n goeie 
tyding van groot blydskap wat vir die 
hele volk sal wees, dat vir julle vandag 
in die stad van Dawid gebore is, die 
Saligmaker wat Christus die Here is.” 


Die drie-enige God is ewig, waar en 
onveranderlik. Van Homself het Hy 
gesê: ,Ek is wat Ek is.” (Ex. 3:14.) 
Onse God ,is' — Hy was nie van 
ewigheid af nie — Hy is van ewigheid 
af. Hy sal nie net tot in ewigheid bly 
nie — Hy is tot in ewigheid. Hy is nie 
aan tyd gebonde nie — 'n duisend 
jaar is in sy oë soos die dag van gister 
as dit verbyskiet; in sy oë is dit nie- 
tigheid. Net so ewig as wat sy wese 
is, net so ewig en onveranderlik is sy 
openbaring aan die mens. Ook dit is 
nie aan tyd gebonde nie. Dit is tot in 
ewigheid, want het daar al iëts aan sy 
Woord verander? Kon die bestaan van 
veelvuldige volkere, elk met sy eie taal 
en kultuur, die voortgang van God se 
openbaring belemmer? Sy openbaring 
reik oor alle grense heen, word gehoor 
in die taal van elke volk. Sy openbaring 
is net soos wat Hy is — ewig, on- 
veranderlik; Sy openbaring is altyd 
nuut, bly altyd nuut. Dit verander 
nooit. 


Nuut en sielsverkwikkend het dit 
geklink in die ore van 'n angsbevange, 
in sonde vervalle eerste mensepaar toe 
God die satan veroordeel het: ,,Ek sal 
vyandskap stel tussen jou en die vrou, 
en tussen jou saad en haar saad. Hy 
sal jou die kop vermorsel, en jy sal 
hom in die hakskeen byt.” 


Nuut en sielsverkwikkend moes hier- 
die woorde van bevryding geklink het 
in die ore van Adam en Eva, nadat 
hulle die oordele van God oor hulle 
ongehoorsaamheid moes aanhoor — 
Hierdie oordele: moeitevolle swanger- 
skap; smartvolle barensnood; oorheer- 
sing; 'n vervloekte aarde waarop voort- 
aan gewoon moet word: moeitevolle 
arbeid; met sweetverdiende brood; die 
dood. Nuut en heerlik moes die belofte 
van God geklink het vir 'n verslae 
eerste mensepaar, toe hulle hoor van 
Een uit hulle wat redding sou bring. 


MOENIE VREES NIE 


En duisende jare hierna is 'n Ro- 
meinsoorheersde, verarmde groepie 
nasate van hierdie eerste mensepaar 
— 'n paar herders in die velde van 
Bethlehem — juis besig om in die 
sweet van hulle aangesig hulle brood 
te verdien, terwyl hulle met moeite- 
volle arbeid oor hulle skape waak buite 
in die oop veld in 'n koue donker nag. 
En in hierdie vervloekte omstandighede 
kom die openbaring van God tot hulle 
terwyl hulle net so verskrik as hulle 
oervader en -moeder dit aanhoor. 


En die heerlikheid van die Here het 
rondom hulle geskyn en groot vrees 
het hulle oorweldig.” 


DS. T. SNYMAN 


Nuut en sielsverkwikkend moes dit 
geklink het in die ore van 'n angsbe- 
vange groepie herders toe hulle die 
woorde verneem: 


Moenie vrees nie, want kyk, ek 
bring julle 'n goeie tyding van groot 
blydskap wat vir die hele volk sal 
wees, dat vir julle vandag in die stad 
van Dawid gebore is die Saligmaker 
wat Christus die Here is.” 


iese kyk, ek bring julle 'n goeie ty- 
ding.” Wat is hierdie tyding, hierdie 
boodskap, hierdie evangelie, hierdie 
Woord? 


,ln die begin was die Woord en 
die Woord was by God, en die Woord 
was God... En die Woord het vlees 
geword en het onder ons gewoon — 
en ons het sy heerlikheid aanskou, 'n 
heerlikheid soos van die Eniggeborene 
wat van die Vader kom — vol van 
genade en waarheid.” 


Christus is hierdie Woord! Hy is self 
die goeie tyding! Want was sy hele 
lewe nie verkondiging, prediking, ty- 
ding nie? 


Sy hele lewe word pragtig saam- 
gevat in Luk 8:1: 


“En Hy het die een stad en dorp na 
die ander deurgereis en gepreek en die 
evangelie van die koninkryk van God 
verkondig.” 


Hy is self in eie persoon die Woord; 
Hy is self die goeie tyding van groot 
blydskap vir die hele volk. Nie net vir 
Israel nie, maar vir alle volkere, want 
het die engele nie uitdruklik gesing 
nie: ,,Eer aan God in die hoogste he- 
mele en vrede op aarde in die mense 
'n welbehae.” 

Die inhoud, die lewensinhoud van 
die vleesgeworde Woord, die goeie 
tyding is dit: Hy is die Saligmaker, die 
Redder, die Heiland. Sy Naam is Jesus, 
wat beteken ,,Verlosser”. Hy is God 
wat verlos; God die Saligmaker, die 
Redder, die Heiland. Hy is die Here, 
die Heer omdat Hy heers oor lewe en 
dood. Hy is God — van ewigheid tot 
ewigheid. Hy was nie; Hy sal nie wees 
nie; Hy is nou, vandag, op hierdie 
oomblik; en vandag, 25 Desember 
1974, klink hierdie tyding nog altyd 
nuut en helder in ons ore; ons die 
mens van die twintigste eeu na Chris- 
tus. Ons wie nog steeds van Adam af 
'n angsvolle-, smartvolle-, moeitevolle-, 
sweetvolle lewe moet leef vanweë 
ons sonde; die sonde waarvan ons 
deelgenote geword het van Adam en 
Eva af. In ons ore klink steeds die 
goeie tyding van groot blydskap te 
midde van 'n wêreld waarin toestande 
chaoties, verwarrend, verskriklik is; 'n 
wêreld waarin daar vanweë die sonde 
steeds vyandskap is, bedrog, moeite- 
volle swangerskap, smartvolle barens- 
nood, begeerte, oorheersing, 'n ver- 
vloekte aarde — peste, plae, droogte, 
oorstromings, hael, koue, vuur — ja, 
met moeite eet ons van die aarde. 
Deurdrenk van sweet jaag ons van 
lig tot donker vir ons brood totdat ons 
terugkeer na die aarde waaruit ons 
geneem is; Stof is ons en tot stof sal 
ons terugkeer. In ons ore klink vandag 
nog hierdie goeie tyding: ,,Moenie 
vrees nie, want kyk, ek bring julle 'n 
goeie tyding van groot blydskap wat 
vir die hele volk sal wees dat vir julle 
vandag in die stad van Dawid gebore 
is, die Saligmaker, wat Christus, die 
Here is.” 


Laat ons blydskap daarom groot 
wees op hierdie Kersfees '1974 na 
Christus. 


Amen. 


KORREKSIE 
In die Novemberuitgawe bladsy 24 
het die naam van die skrywer Joh. 
Dreyer van die artikel ,,Vandag nog 
Duiwelbesetenheid'” ongelukkig uitge- 


val. Die fout word herstel. 


GELOFTEDAG 





TEKS: AMOS 5:19: ,,Soos wanneer ie- 
mand vlug vir 'n leeu, maar 'n beer 
loop hom raak; of hy kom in die huis 
en leun met sy hand teen die muur, en 
'n slang byt hom.” 


Geloftedag bly steeds vir ons volk 
'n heel besondere dag. Dit is die dag 
waarop ons een van die heel grootste 
hoogtepunte in ons gebeurtenisvolle 
geskiedenis gedenk — die oorwining 
by Bloedrivier. In dankbaarheid kyk 
ons terug op die dag toe die Here ons 
gered en bewaar het. Maar nou mag 
ons ons egter nie net teen ons roem- 
ryke verlede vasstaar nie. Ons durf 
nie slegs die geloofsdade van ons ge- 
storwe voorgeslagte besing nie. Gelof- 
tedag mag nie slegs gerig wees op die 
verlede nie. Die inhoud en gees van 
die gelofte dui ondubbelsinnig aan dat 
dit ook vir ons as nageslag, in ons eie 
tyd en omstandighede, tot verantwoor- 
ding voor die Here roep. 





DS. J. P. J. WAGENAAR 





Dit is in hierdie selfde verband dat 
die profeet Amos vir Israel aanspreek 
in Amos 5. In sy profesie, wat hoof- 
saaklik 'n strafrede is, bestraf hy die 
volk wat in ongehoorsaamheid en on- 
trouheid teenoor die Here leef, ten 
Spyte daarvan dat hul ganse geskie- 
denis getuig van die verbondstroue 
God wat hulle gelei en bewaar het. 


Die profeet Amos was 'n boer in 
Tekoa en in die beeld wat hy gebruik 
— Soos in ons teksvers — kan ons 
sien dat hy 'n man van die veld was. 


Amos tree op in 'n tyd van gewel- 
dige voorspoed en vooruitgang in Is- 
rael. Finansieel het dit met hulle goed 
gegaan en in weelde en kommerloos- 
heid kon hulle lewe. Maar soos dit so 
dikwels die geval is, het die uiterlike 
voorspoed gepaard gegaan met inner- 
like verval. Maatskaplike wantoestande 
het elke dag vererger. So byvoorbeeld 
het die rykes hulleself ten koste van 
die armes verder verryk. 'n Gesindheid 
van bandeloosheid en sedeloosheid het 
onder die volk van die Here ingetree. 
Daarby het die diens van God al min- 
der 'n saak van erns geword. Hul 
godsdiens het leeg en inhoudloos ge- 
word. Hul het nog geoffer maar hul 
hart was daar nie by nie. Daarom sê 
die Hare selfs aan hulle: ,,Verwyder 
van My die geraas van jou liedere! En 


re 





16 Desember 1974 


Standbeeld om die aflê van die gelofte voor te stel. 


na die geluid van jou harpe wil Ek nie 
luister nie.” 

Ten spyte van hul volharding in die 
sonde, het Israel steeds aan hul toe- 
komsverwagting vasgehou dat die 
,Dag van die Here” gaan aanbreek. 
Hulle het dit gesien as 'n triomfdag vir 
hulle waarop al hul vyande oorwin en 
aan hulle onderworpe sal wees. Nou 


` verkondig Amos egter aan hulle dat 


die ,Dag van die Here” nie vir hulle 
oorwinning en vreugde sal inhou nie, 
maar dat hulle vanweë hulle sonde die 


oordeel en straf van die Here sal er- 
vaar. 


Om dan met beelde wat hulle sal 
kan begryp, te verduidelik wat hy be- 
doel, sê Amos in ons teksvers: Soos 
wanneer iemand vlug vir 'n leeu, maar 
'n beer loop hom raak; of hy kom. in 
die huis en leun met sy hand teen die 
muur en 'n slang byt hom.” Dit is 'n 
treffende en veelseggende beeld wat 
die profeet hier gebruik. Ons hoor nou 


] Blaai om 

CO] Van vorige bladsy 


id 





Bloedrivier monument. 


'n man wat vir 'n leeu vlug. Hy vrees 
tereg vir die koning van die roofdiere. 
Stel uself 'n oomblik in sy posisie: 
Hy hardloop so vinnig as hy kan terwyl 
die angssweet van hom afloop en 
hulpkrete oor sy lippe kom. En dan, as 
hy 'n oomblik gaan stilstaan om 'n 
nuwe rigting en skuilplek te soek, ver- 
skyn 'n nuwe bedreiging, 'n gevaarlike 
beer storm op hom af. Opnuut moet 
hy vreesbevange vlug. Maar dan... 
as hy in sy doodsangs dink dat sy 
einde aangebreek het, sien hy in die 
bos 'n herdershut staan. Net betyds 
storm hy daarin en stamp die deur toe. 
Hy leef. Hy is veilig. Die tande van die 
leeu en die kloue van die beer het hy 
ontsnap. 


Met hygende asem en 'n hangende 
hoof leun hy uitgeput teen die muur 
van die hut. Maar presies daar waar 
hy met sy hand teen die muur leun, is 
'n opening in die muur waarin 'n gif- 
tige slangetjie skuilhou. En dan, as die 
uitgeputte man begin ontspan, pik 
daardie slang soos blits. Tragies sterf 
hy binne die beskutting van die hut. 
Die leeu en beer het hy ontvlug en as 
hy dink dat hy veilig tuisgekom het, 
voltrek die verraderlike slang sy doods- 
vonnis. 


In hierdie treffende beeld is daar vir 
Israel 'n dringende waarskuwing. Die 
volk Israel het ook in hul verlede aan 
groot en dreigende gevare ontkom. 
Daar was ook leeus en bere op hulle 
weg. Dink maar aan hulle geskiedenis: 
Daar was hul geswoeg en lyding onder 
die Egiptenare. Hulle het waternood en 
voedselnood geken. Talle oorloë hct 
hulle gevoer teen die Amalakiete, die 
Midianiete, die Filistyne en nog baie 
ander gevare en bedreiginge was op 
die pad van hierdie volk. 


Maar ten spyte van al die bedrei- 
ginge en gevare, het die Here hulle 
telkens gered en bewaar. En nou is 
hulle tuis. Hulle is in die beskutting 
van die beloofde land en dit gaan met 
hulle goed. In hul voorspoed en geluk 
vrees hulle nie eens vir die ,,Dag van 
die Here” nie. 


Maar, hulle besef nie dat die groot- 
ste gevaar in hul midde is nie. Die 
slang, die simbool van die sonde en 
die dood is steeds met hulle. Dit is 
hulle grootste gevaar. Nie die gevaar 
van buite nie, maar die gevaar van 
binne, in hulle harte. 

Hierdie gevaar is die sonde, die oor- 
treding van die wil van die Here, die 
ongeregtigheid waarin hulle lewe. Dit 
is 'n groter gevaar as al die bedrei- 

ginge van buite. Die sonde in die hart 
is net so gevaarlik as die slangetjie in 
die muur. Op die ,Dag van die Here”, 
as hulle dink dat hulle veilig is, sal 
hulle ondergaan onder die regverdige 
oordeel van God. 


In die woorde van ons teksvers is 
ook vir ons as volk 'n duidelike en 
dringende waarskuwing. Op die pad 
van ons volk was en is daar dikwels 
leeus en bere. Ons geskiedenis getuig 
van talle bedreiginge en gevare en 
aanslae wat ons al moes trotseer. Een 
van die grootste krisisoomblikke in 
ons geskiedenis was gewis die ae- 
beure by Bloedrivier op 16 Desember 
1838, toe 'n handjie-vol Voortrekkers 
teen 'n oorweldigende oormag Zoeloes 
stelling ingeneem het. Volgens alle 
menslike oordele het hulle geen kans 
gehad in die totaal ongelyke stryd nie. 
Die oormag moes eintlik oor hulle 
voortrol soos 'n vloedgolf wat nie ge- 
keer kan word nie. Vir ons is dit egter 
nou geskiedenis dat die Here in ant- 
woord op hulle gebed en gelofte, hulle 
bewaar en gered het. 


Tvdens die Engelse Oorlog aan die 
begin van hierdie eeu, het ons as volk 
voor 'n ander geweldige bedreiging 
gestaan. Maar ook daaruit het ons 
weer opgestaan en selfs krag en toe- 
komsideale geput uit ons puinhope van 
nederlaag. Selfs deur twee vernietigen- 
de wêreldoorloë het ons staande gebly. 


Ook vandaa leef ons as volk te mid- 
de van talle bedreiginge en gevare. In 
die oë van die wêreld is ons 'n gehate 
volk en verskillende pogings word aan- 
gewend om hierdie volk en land op 
sy knieë te dwing. Nie alleen teen die 
buitewêreld nie, maar ook in ons eie 
land moet ons as Afrikanervolk steeds 
stry om ons identiteit te behou en die 
dinge wat ons eie is te vertroetel en 
te bewaar in 'n wêreld wat om gelyk- 
making skreeu. 


In die huidige wêreldtoestande sal 
die volgende paar jaar sekerlik vir ons 
as land en volk van beslissende bete- 
kenis wees. 


Ons sien dus dat daar op die le- 
wenspad van ons volk telkens gevaar- 
like leeus en bere gewees het. Met 
dankbaarheid kyk ons ook terug hoe 
die Here ons telkens bewaar en ver- 
los het. Ook vandag is ons bewus van 
die tande van die leeu en die kloue 
van die beer wat ons land en volk be- 
dreig. 


Maar — en dit is van die allergroot- 
ste belang: hierdie leeus en bere in die 
verlede en hede van ons volk, is nie 
die grootste gevaar en bedreiging vir 
ons nie. Dit leer die boodskap van ons 
teksvers ons. [7] Na volgende bladsy 


RONDOM DIE 


Die noem van 16 Desember bring al- 
tyd onwillekeurig die herinneringe aan 
die gelofte van 1838 na vore. In na- 
koming van die gelofte vier ons 16 
Desember van elke jaar in ootmoedige 
nederigheid as dankdag. Dan dink ons 
aan God se genadige verhoring van 
die hulproep van die Afrikanervolk tot 
redding uit die hand van die barbaar. 





DS. L. J. STEYN 


Minder bekend, ten onregte en tor 
beskaming moet gemeld word, is die 
belofte te Paardekraal 16 Desember 
1880. Weer eens was die Afrikaner se 
onafhanklike en vrye bestaan en voort- 
bestaan op die spel. Hierdie keer nie 
deur bedreiging van woeste barbaar 
nie, maar deur die imperialisties-gesin- 
de Engelse owerheid. Ook in hierdie 
nood is na God opgekyk en 'n verbond 
gesluit van trou aan volk en land. 'n 
Belofte wat nie minder belangrik of 
minder bindend is op die Afrikaner- 
volk, as die gelofte van '1838 nie. 
Daarvan moet deeglik kennis geneem 
word om dit te ken en dit na te kom. 


Vir die verstaan van die belofte van 
1880 is nodig dat 'n mens dit sal sien 
teen die hele agtergrond daarvan. Ge- 
beure en veral so 'n belofte staan nie 
los van ander gebeure nie. Dit lê in- 
gebed in 'n hele reeks gebeure en 
geestelike toestand van 'n volk. 


Die ontstaan van die ou Zuid-Afri- 
kaansche Republiek in die laat vyftiger- 
jare van die agtiende eeu, was spoedig 
bedreig. Nieteenstaande die feit dat 


GELOFTE 





VAN 


1880 


Een van die weinige foto's wat op 16 Desember 1891 geneem is by geleentheid 
van die inwyding van die Paardekraalmonument. 


die onafhanklikheid van die Oorvaalse 
gebied deur Engeland in 1852 erken is, 
het hulle al gou weer die hande daarna 
uitgesteek. 'n Slim set tot federasie 
van die Kaapkolonie, Natal, die Oranje- 
Vrystaat (wat toe onder Engelse gesag 
gestaan het), en die nuutgestigte re- 
publiek het egter misluk, omdat die 
Transvalers daarin gevaar gesien het 
vir die voortbestaan van hulle onaf- 
hanklikheid. Theofilus Shepstone die 
Engelse administrateur van Natal is toe 
na Transvaal gestuur om die gebied vir 
die Britse kroon in te palm. 


Met 'n dubbelhartige gesindheid 
waarin hy hom voorgedoen het as 
vriend en raadgewer van die Republiek, 
het hy skielik op 12 April 1877 met 25 
polisiemanne die vierkleur laat neer- 
haal en die Britse vlag in Pretoria ge- 
hys. As rede vir die anneksasie is aan- 
gevoer dat die regering nie wet en 
orde kan handhaaf nie. Dit het die 
burgers van die Republiek, wat nie op 
So iets voorbereid was nie, verslae 
gelaat. Later is die gebeure dan ook 
so onder woorde gebring: ,onze vlag, 

OG] Blaai om 

Ons mag ons nie so vasstaar teen 
ons verlede en ons verlustiging in die 
feit dat ons gevare en bedreiginge ont- 
vlug het; of ons so vasstaar teen die 
gevaarlike tande van die leeus en die 
dodelike kloue van die bere wat ons 
nou bedreig dat ons nie die slang raak- 
sien nie. 


Dit is die slang wat in die muur van 
ons hart is. Dit is die slang wat sedert 
die sondeval reeds die simbool van 
die satan en die sonde is. Met ander 
woorde: die sonde wat daar in ons eie 
hart en lewe is, 


Elkeen van ons moet besef dat ook 
vir ons die ,,Dag van die Here” gaan 
aanbreek met die wederkoms van Je- 
sus Christus. Dit is die dag van oor- 
deel en ewige skeiding — van lewe en 
van dood. Daardie dag moet die werk- 
like mikpunt en doel van ons lewens 
wees. 


Om in daardie dag te kan standhou; 
om die koninkryk van God binne te 
gaan; om die ewige saligheid te ge- 
niet, is een ding nodig: Die waaragtige 
geloof in Jesus Christus. Dié Jesus 
Christus wat die slangdoder is. Dié 
Jesus Christus wat aan die kruis van 
Golgotha die kop van die slang ver- 
morsel het. 


Die geloof in Hom alleen maak dit 
moontlik om aan die dodelike gif van 
die slang, die sonde in die muur van 
ons harte, te ontkom. 


Mag God ons deur die werking van 
die Heilige Gees die geloof in Jesus 
Christus gee. Want wat help dit om 
al die aardse bedreiginge en gevare te 
beveg maar op die ,,Dag van die Here” 
beskaamd te staan. Dit is soos 'n man 
wat ure lank angsvol vlug voor die 
aanslae van die leeu en die beer en as 
hy dink dat hy veiligheid bereik het, 
deur 'n dodelike en verradelike slang 
gepik word. 


Amen. 

die onze vadere met hun bloed en 
tranen gedoopt hebben (is) naar den 
grond neergehaald. Als door een dief 
in den nacht is onze vrije Republiek 
weggestolen.” 'n Verdeelde en koers- 
lose gevoel onder die volk self as ge- 
volg van swak leiding en onsekere 
leiers, het verder daartoe bygedra dat 
die Z.A.R. sonder slag of stoot, een- 
voudig deur Engeland ,,gevat” is. 


President T. F. Burgers en die Uit- 
voerende Raad het teen die anneksasie 
geprotesteer. Dit was egter eerder 'n 
lydelike aanvaarding van wat gebeur 
het. Geleidelik het die nasionale besef 
onder die volk weer begin ontwaak. 
Paul Kruger het al meer as die aan- 
vaarde leier op die voorgrond getree 
en dit was dan ook die driemanskap 
Paul Kruger, oud-president M. W. Pre- 
torius en Piet Joubert wat die volk 
weer gebring het tot eenheid, vas- 
beradenheid en 'n doelgerigte strewe 
om dit wat hulle verloor het terug te 
win. In die verloop van drie jaar is die 
een deputasie na die ander, die een 
versoekskrif na die ander na die Britse 
regering gestuur, dog sonder sukses. 
Die pleitredes om vryheid het op dowe 
ore geval. 


In 1879 is 'n groot volksvergadering 
gehou. Met die vierkleur en geweer het 
6 000 Boere van oral bymekaar ge- 
kom. By die geleentheid het generaal 
Nicolaas Smit onder andere gesê: 
uVriende en broers! Hierdie vlag is die 
vlag van ons vadere, vir hulle dierbaar, 
vir ons dubbel dierbaar. Laat ons wys 
dat ons hom wil hou en, as dit nodig 
is, ons bloed daarvoor gee.” Almal 
was nou eenstemmig oor die saak: 
hulle sou die knie nie buig nie al sou 
dit beteken om die wapen op te neem. 
Hoewel Paul Kruger tot kalmte gemaan 
het is nogtans besluit dat die Repu- 
bliek sou voortbestaan en dat die 
Volksraad bymekaar moes kom. 


Nadat nog 'n skrywe oor die vry- 
heid van die Z.A.R. aan die nuwe mi- 
nister van Engeland, Gladstone, deur 
hom afgewys is, het die laaste hoop 
om onafhanklikheid verdwyn. Drie 
jaar lank het hulle sonder welslae pro- 
beer om die onafhanklikheid van 
Transvaal op 'n vreedsame wyse te 
verkry. Dit was nou 'n uitgemaakte 
saak dat daar vir die vryheid geveg 
Sou moes word. 





Ds. N. J. van Warmelo die ,,Charl Cel- 
liers” van 1880. 


Op 8 Desember 1880 het tussen 
8 000 en 10000 weerbare manne by 
Paardekraal byeengekom. Die Volks- 
komitee van 32 lede het op die 10de 
Desember vergader en Paul Kruger is 
as vise-president gevra om die Volks- 
raad bymekaar te roep. Die verloop 
van verdere besluite is grootliks be- 
paal deur 'n erediens wat ds. N. J. van 
Warmelo, Nederduitsch Hervormde 
predikant te Heidelberg op Sondaa die 
12de Desember gehou het. E. J. P. 
Jorissen het dit so gekonstateer: ,,Aan 
Van Warmelo komt de eer toe, dien 
12den Desember 1880 het Volk der 
Republiek op de knieën gebracht te 
hebben in een volkomen vertrouwen 
op de Voorzieniaheid.” En ds. L. E. 
Brandt meld: ,,Gedurende de preek 
werd het lot van dien oorlog be- 
slist...” Met die Volksraadsvergade- 
ring die 13de Desember is die besluit 
geneem en almal wat bang was of 
daarmee beswaard aevoel het, moes 
eenkant toe staan. Niemand het be- 
weeg nie en met die klipstapelina die 
volgende dag het elke burger hom 
doelbewus verbind aan die vryheid- 
strewe. Die klipstapeling was vir hulle 
'n sigbare teken van hul besluit tot dit 
wat hulle geglo het rea was. Dit was 
geen maklike of ligtelike besluit nie. 
Heel die erns en moed van die volk 
se oortuiging word weergegee in die 
woorde van die belofte. 


'n Proklamasie is uitgevaardig dat 
die Republiek herleef het en krygswet 
is afgekondig. Heidelberg sou die setel 

van die Republikeinse regering wees 
en die middag van die 16de Desember 
is die vierkleur aldaar gehys. Dieselfde 
dag het die eerste geveg plaasgevind 
in die stryd om vryheid te Potchef- 
stroom. Daarna het verskeie veldslae 
gevolg tot en met die finale en uit- 
eindelike oorwinning oor die Engelse 
bewindsmag op Majuba. 


DIE BELOFTE 1880 


,In de tegenwoordigheid van 
den Almachtigen God den ken- 
ner aller harten, onder biddend 
Oopzien om zijn genadige hulp en 
ontferming, zijn wij, Burgers der 
Zuid-Afrikaansche Republiek, 
plegtig overeengekomen, gelijk 
wij bij dezen overeenkomen, om 
voor ons en onze kinderen een 
heilig verbond op te richten, het- 
welk wij met plegtigen eed be- 
Zweren. 


Ruim veertig jaren is het gel- 
den, dat onze vaderen de Kaap- 
kolonie ontvlucht zijn, om een 
vrij en onafhanklijk volk te wor- 
den. Deze veertig jaren waren 
veertig jaren van smarte en 
lijden. 

Wij hebben Natal, den Oranje- 
Vrijstaat en de Z.-Afrikaansche 
Republiek gesticht en driemalen 
heeft de Engelsche regering onze 
vrijheid vertrapt. 


En onze vlag, die onze vade- 
ren met hun bloed en tranen ge- 
doopt hebben, naar den grond 
neergehaal. 


Als door een dief in den nacht 
is onze vrije Republiek wegge- 
stolen. Wij kunnen en wij mogen 
dat niet dragen. 


God wil, dat de eerbied onzer 
vaderen en de liefde jegens onze 
kinderen ons voorschrijft, het 
erfpand der vaderen ongeschon- 
den aan onze kinderen over te 
leveren. 


Daarom is het dat wij hier bij- 
eentreden en dat wij elkander de 
hand geven, als manne broeders, 
plegtig belovende, trouw te 
houden aan ons land en volk en 
met het oog op God zamen te 
werken, tot den dood toe, voor 
de herstelling van de vrijheid 
onzer Republiek. 


Zoo waarlik helpe ons God 
Almagtig!” 
Ons sou die woorde van die belofte 
onder drie hoofde kan saamvat: 


1. 'n Ootmoedige en vaste ge- 
loof in God, die Here van alle 
volke. 


] Na volgende bladsy 

2. 'n Besef van verantwoordelik- 
heid teenoor die verlede so- 
wel as die toekoms en op 
grond daarvan. 


3. 'n Belofte aan mekaar teen- 
oor volk en land. 


Soos in 1838, so ook by Paarde- 
kraal was die beginpunt nie die 
mens en sy regte nie, maar God, 
die koning van die volkere. Hy 
heers en regeer en beskik oor hul 
lotgevalle. Deur die geloof is die 
mens alleen aan Hom verbonde 
en van Hom afhanklik. Daarom is 
hier nie sprake van die aanbidding 
van mense en verering van helde 
nie — ook nie van 'n vergodde- 
liking van mensewoorde nie. Voor 
alles en bo alles is daar 'n be- 
geerte om in sy teenwoordigheid 
te staan, knielend en biddend na 
Hom op te sien. As God is Hy 
die Een wat ook hierdie volk in 
hierdie land laat ontstaan het. 
Waar dit dan gebeur het dat die 
voortbestaan van die volk soos 
wat God hom in vryheid laat 
woon het, bedreig word, kan daar 
alleen maar in die nood sy aan- 
gesig gesoek word. 


Wat God aan 'n volk gee: — sy 
land, sy vryheid, sy gelowige in- 
slag en oortuiging is gawes waar- 
mee verantwoordelik omgegaan 
moet word om dit as gawes uit 
sy hand te bewaar. Dit wat deur 
die vaders oorgelewer is van ge- 
slag tot geslag kom uit die hand 
van God. In dié oortuiging wil die 
volk handel om ook sy vryheid as 
'n Godgegewe geskenk te behou. 
Daarom was die besluit geen oor- 
drewe nasionalisme nie maar ge- 
grond op geloofsvertroue. Die 
geloof en vertroue dat wat God 
aan 'n volk gee, ook deur die va- 
dere heen gegee het, die verant- 
woordelikheid op die mens lê om 
dit aan die nageslag oor te lewer 
as 'n onvervreembare besit van 
die volk. Dit is 'n siening na twee 
kante toe: na die verlede en na 
die toekoms. Kyk hulle op 16 De- 
sember 1838 terug dan sien hulle 
'n 40 jaar van smart en lyding. 
Daarin was veel stryd gewees om 
as 'n vrye onafhanklike volk voort 
te bestaan. Drie maal het die En- 
gelse regering hulle vryheid ver- 
trap. Kyk hulle na die toekoms 
dan sien hulle 'n onderwerpte, 
onderdrukte en oorheersde volk. 
Dit kan hulle en mag hulle nie 
verdra nie. Die eerbied teenoor die 
vadere en die liefde teenoor die 
kinders, volgens die wil van God, 
beveel hulle om die eripand van 
die vadere ongeskonde aan die 


kinders oor te lewer. Daarom het 
dit geloofsmoed geverg om soos 
Nabot te kan sê: ,,Mag die Here 
my daarvoor bewaar dat ek die 
erfdeel van my vaders aan u sou 
gee!” (1 Kon. 21:3.) 


Van daaruit dan 'n belofte aan 
mekaar. In 1838 was dit 'n belofte 
aan God self ,,om Hom een be- 
lofte te beloven.” Ons kan daar- 
van ook praat as 'n gelofte. In 
1880 was dit egter 'n belofte aan 
mekaar. Daar is plegtig ooreen- 
gekom, met instemming van almal 
om 'n heilige verbond op te rig 
,VOOor ons en onze kinderen”. Dit 
wil hulle met 'n eed aan mekaar 
besweer in die teenwoordigheid 
van God self. Hy word aangeroep 
as die lewende Getuie van die 
ooreenkoms. Aan Hom is hulle 
dan ook verskuldig om te betaal 
wat belowe word naamlik om trou 
te bly aan land en volk en met 
die oog op God gerig, saam te 
werk tot die dood toe, vir die her- 
stelling van die vryheid van die 
Republiek. 


Normaalweg voel ons as Afrika- 
ners op 16 Desember ons baie 
nou gebonde aan die gelofte van 
1838, maar heelwat minder of glad 
nie gebind aan die belofte van 
1880 nie. Dit terwyl ons nie 
onderskeid kan en mag maak tus- 
sen die twee gebeurtenisse nie. 
Wat by Paardekraal gesê is, is nie 
minder bindend as wat by Bloed- 
rivier gesê is nie. By albei is daar 
die eenselwige gedagte om die 
vryheid en onafhanklikheid te be- 
hou en te bewaar hetsy teenoor 
die nie-blanke (1838) of blanke 
(1880) oorheersing. Altwee kere 
was dit 'n aangeleentheid van die 
geslag en die nageslag: ons en 
ons kinders. En in beide gevalle 
het God (met instemming) geant- 
woord. As die slag van Bloedrivier 
God se antwoord op die gelofte 
van 1838 was. dan was die won 
deroorwinning van Amajuba ook 
God se ondubbelsinnige antwoord 
op die belofte in 1880. Enige bin- 
ding met hierdie gelofte en be- 
lofte kan alleen maar in ongeloof 
verwerp word. 


As gelowige wat een is van hierdie 
volk en in die land woon, rus die 
verpligting op elkeen om die eed 
van trou aan volk en land tot die 
dood toe na te kom; om die erf- 
pand (en dus alles wat moontlik 
daarby ingesluit en daaronder ver- 
staan kan word) ongeskonde oor 
te lewer aan die kinders; om 


stryd te voer teen vreemde oor- 
heersing, of dit nou fisiese of 
geestelike oorheersing is. Alhoe- 
wel die woorde van die 1880-be- 
lofte gerig is op die herstelling 
van die vryheid, is die ,,heilige 
verbond” nie opgehef met die oor- 
winning te Majuba nie. Het dit 
toe gegaan om die herstelling van 
die vryheid, gaan dit vandag om 
die bewaring van daardie vryheid 
as 'n bindende verpligting van 
elke Afrikaner. Om meer as vry- 
heid alleen. Dit gaan om die be- 
houd van die erfpand en alles wat 
daarin aan ons oorgelewer is. Die 
stryd word gevoer (tot die dood 
toe as dit moet) teen 'n vreemde 
oorheersing wat die eie identiteit, 
kultuur, ideaal, geloofsinslag, ens. 
kan vervreem of enigsins kan be- 
nadeel. Dit sluit nie alleen in die 
oorheersing van vreemdes nie 
maar ook 'n oorheersing van 'n 
vreemde gesindheid ten opsigte 
van wat oorgelewer is. Tot die 
stryd teen so 'n oorheersing is 
die christen-gelowige Afrikaner 
geroep en onlosmaaklik verplig 
om die eenvoudige rede dat hulle 
dit wil neem wat God aan ons as 
volk gegee het. 


Vier ons Geloftedag dan is dit 
verseker nie 'n dag om te roem in 
die verlede of die helde van die 
verlede nie. Dit is ook geen dag 
om regverdiging te probeer soek 
vir politieke veranderings of enige 
verbeterings” op die waardes 
van die vadere nie. 


Op 16 Desember verootmoedig 
ons ons bo alles in dankbaarheid 
voor God die Almagtige, wat 
Homself ook so aan ons betoon 
het in die verloop van die geskie- 
denis. In lyn met gelofte en be- 
lofte mag en moet ons daaraan 
dink of die erwe van die vadere 
nog ten volle vir ons erwe is, So- 
dat dit ook in die waarde daarvan 
as Godgegewe eiendomlike, aan 
Gié kindezs oorgsdra kar word 
Dit is 'n dag van besinning om te 
betrag of die vrese van sy Naam 
wel nog in ons leef, in die geloof 
dat ook dit wat eie en dierbaar 
aan ons is, in sy Naam behou en 
voor gestry moet word. 


,Zoo waarlik helpe ons God Almag- 
tig.” 


Menslikheid bestaan daarin, dat jy' 
die ander mens in die oë kyk en hom 
toelaat om jou in die oë te kyk. 

Prof. dr. G. C. van Niftrik 

JY MAG NIE EGBREEK NIE 


Niks is moeiliker as om uit hierdie 
antwoord van Christus, wat ons die 
vorige maand oor gehandel het, tot 
reglementering van skei of nie-skei te 
kom nie. In die antwoord van Jesus 
's daar sprake van 'n vrywillige by- 
mekaar bly, nie van 'n gedwonge by- 
een hok teen wil en dank nie. 





JAN MARAIS 





Nie noodgewonge bymekaar bly, of 
liewer, in dieselfde huis bly, net om- 
dat julle bang is vir die moontlike ge- 
volge wat 'n egskeiding mag hê niel 
Jy mag jou werk verloor! Jy sal jou 
sansien onder jou vriende verloor! Jy 
mag jou lidmaatskap van 'n gesiene 
organisasie verloor! Jy sal beskinder 
word! Jy sal beswadder wordl Die 
mense sal nog verder op jou trap! Jy 
mag onder die kerklike tug koml En 
nou is jy bang vir al hierdie dinge. En 
die vrees vir al hierdie dinge hou jou 
en jou vrou by mekaarlll 


Nie liefde nie! Nie harmonie niel Nie 
kameraadskap niel Nie geesverwant- 
heid niel NEEII Maar wie weet dit? 
Wie weet wat daar agter jou slaapka- 
merdeur aangaan? Wie weet wat in 
jou hart omgaan? Niemand. En wat die 
samelewing en die kerk betref, gaan 
julle deur as fatsoenlike onderhouers 
van die sewende gebodl Maar juis jou 
huwelik is dan die grootste karikatuur 
van God se skeppingsideaal en aller- 
mins ook nie afbeeldsel van Christus 
se verhouding met sy kerk nie. 


Wat help dit om uiterlik-fariseës die 
skyn te probeer bewaar van iets wat 
innerlik reeds vermurwe is? 


Die pantoffelheld was seker nie die 
bedoeling van God se skeppingsideaal 
nie. 


Christus sê eenvoudig: So is die 
skeppingsideaal gewees. Alles wat 
daaraan ontbreek is sonde. 


“Hiervoor het die apostels terugge- 
deins Math. 19:10: ,As die saak van 
'n man met 'n vrou sê is, dan is dit 
wenslik om nie te trou nie. “Die een- 
voudige ongeleerde vissers het goed 
begryp wat Jesus gesê het. Christus 
se ideaal vir die huwelik was vir die 
apostels te hoog gewees. Hulle was 
ten minste eerlik gewees. Hulle het 
onmiddellik geweet, dat daar baie 

sake, behalwe owerspel is, wat 'n 
huwelik onvolkome maak. 


Theodor Zahn sê in sy uitleg van 
hierdie veelbesproke teks: ,Die aan- 
vulling met, behalwe oor hoerery” in 
vers 32b het seker ook nie die be- 
doelde gevolg, dat 'n huwelik met 'n 
vrou, wat om een of ander onregver- 
dige rede geskei is, egbreek is, en 
daarenteen 'n huwelik met iemand wat 
weens 'n growwe egbreuk geskei is, 
as minder sondig en selfs as geoorloof 
wil verklaar nie. Al wil die burgerlike 
en kerklike wetgewing en regspraktyk 
aan die praktiese uitleg van die 7e ge- 
bod deur Jesus, Math. 5:27-32, 19:3-12; 
Mark. 10:2-12; Luk. 16:8, nie slegs 'n 
rigsnoer nie, maar kasuistieke bepa- 
linge ontleen, Jesus self het nie die 
oog daarop gehad nie, maar vir hulle, 
wat na ware geregtigheid strewe en 
met erns vra, wat Gods wil van hulle 
eis, het Hy die 7e gebod uitgelê.” 


Verder wil ek ook nog die volgende 
van Math. 5:32 onderstreep. Die Griek- 
se woord wat hier in die Bybel vir 
owerspel gebruik word, beteken alle 
onwettige en buite-egtelike bevredig- 
ing van die geslagsdrif. En vir die ge- 
hude is dit moreel, nie juridies, be- 
skou, altyd egbreuk. Die bekendge- 
worde fisiese egbreuk is met die dood 
gestraf, soos ons reeds gesien het. In 
hierdie teks bly die een wat owerspel 
gepleeg het, egter in die lewe, want 
die moontlikheid word genoem dat sy 
weer kan trou. Daaruit kan ons aflei, 
dat hier nie so seer aan die werklike 
daad van owerspel gedink word nie, 
maar wel aan alle ontugtige handelinge. 
Want Hy wat wellustige gedagtes en 
die begeerlike kyk na 'n vrou as eg- 
breuk verklaar, sien eers reg in alles, 
wat tussen die wellustige gedagte en 
die vleeslike gemeenskap lê, egbreek. 
Die leser kan nou self die konsekwen- 
sies daarvan gaan bedink. 


In Math. 5:27 sê Jesus :,Jesus het 
gehoor dat aan die mense van die ou 
tyd gesê is: Jy mag nie egbreek nie. 
Maar Ek sê vir julle dat elkeen wat na 
'n vrou kyk om haar te begeer, reeds 
in sy hart met haar egbreuk gepleeg 
het.” 


U mag sê: ,Ja, maar dit gaan nie 
daaroor hier in die sewende gebod 
nie.” Dit gaan wel daarom! As bewys 

dat dit tog daarom gaan, het ons die 
gebeurtenis van die vrou wat in 'n 
daad van owerspel betrap is. Sy is 
deur die Fariseërs na Jesus gebring 
(Joh. 8:1-14). Hierdie vrou hoef nie 
noodwendig 'n getroude vrou te ge- 
wees het nie. Sy kon 'n verloofde ge- 
wees het. 'n Verloofde kon ook 'n 
troubelofte breek, waarop die dood- 
straf gevolg het. (Deut. 22:23, 24.) 


Haar aanklaers het haar in 'n daad 
van egbreuk betrap. Volgens wet moes 
die aanklaers die eerste klippe optel 
en die vrou daarmee doodgooi. Sy 
moet veroordeel word. Sy moet vir 
altyd uit hulle midde verwyder word. 


Wat antwoord Jesus hierdie mense? 
,Laat die een van julle wat sonder 
sonde is, die eerste klip op haar gooi.” 
Jesus bedoel nie hier sonde in die al- 
gemeen nie. Hy praat hier van dieself- 
de sonde waarvan hulle die vrou be- 
skuldig. 

En die Fariseërs dink. Hulle dink 
darem nog tenminste. Hulle dink aan 
Jesus se woorde: ,As jy maar net 
gekyk het na 'n vrou.” Hulle dink daar- 
aan dat hulle ook jonk was. En by 
God ,,verjaar” sonde nie. Die sonde 
word nie kragteloos deur die tyd ge- 
maak nie. Ja, hulle het ook al gekyk 
en begeer! Dus tel nie een 'n klip op 
niel 

Jesus Christus neem die sewende 
gebod so ernstig op, sê dat nie die 
beste kerksmense, nie die beste amps- 
draer in die kerk, nie die-deur-die-wet- 
deurknede wetsgehoorsames, nie die 
uitermate deugsame Fariseërs, nie een 
enkele mens vry uitgaan nie. 


Hoe maklik vergeet ons dit nie? Jy 
het gekyk en jy het begeer en daarmee 
die sewende gebod oortreel Jy was 
jonk! Jy het miskien buite-egtelike ge- 
meenskap gehad! O, dis miskien al 
lankal gelede. Sonde verjaar niel Jy het 
die sewende gebod oortreel Alle men- 
se het die sewende gebod oortreel 
Ook jy wat 'n beslissing moet uit- 
spreek teenoor 'n medemens, 'n mede- 
sondaar — ook jy durf nie waag om 
'n klip op te tel nie. O, dit mag waar 
wees, miskien is jou sonde nie so 
openbaar nie en dit is ook al rede 
waarom jy deurgaan as sedelik-hoog- 
staande. Maar die uiteindelike oordeel, 


] Na volgende bladsy 


tewe leser, lê nie by mense nie, maar 
by God. En wat sê Jesus Christus, wat 
sê God vir daardie vrou? ,,Ek veroor- 
deel jou ook nie.” 

Nou wil Jesus nie daarmee sê: 
,Gaan maar so voort” nie. ,Jy met 
jou daad van owerspel en die Fariseërs 
met hulle begerige oë nie.” NEE! Hy 
sê: ,,Gaan heen en sondig nie meer 
me.” 

,Indien julle die sewende gebod wil 
gehoorsaam, sal julle julle hande moet 
afkap en julle oë moet uitruk. Alle 
mense het die sewende gebod oortree 
— almal moet met die dood gestraf 
word. Maar sodat julle nie gestenig 
sou word nie, het Ek die skuld op My 
geneem, sodat julle nie meer sou son- 
dig nie.” 

Dit bring ons dan by die vraag: 


IS DAAR VERGIFFENIS VIR DIE 
OORTREDING VAN DIE SEWENDE 
GEBOD? 


Hierdie vraag is reeds hierbo be- 
antwoord. Om hierdie vraag nog breed- 
voeriger te antwoord, is dit nodig om 
uit te gaan van die Bybelse standpunt, 
dat ons be-oordeling van die geskeie 
mens, nie mag berus op 'n lewe waar- 
op niemand 'n vinger kan Iê nie — 
maar dit moet berus op die verkon- 
diging van die evangelie. (Dr. Smelik, 
bls. 120.) Die verkondiging aan son- 
dige mense. 

Per slot van sake is dit ook nie vir 
ons om te oordeel nie, die oordeel is 
van God wat 'n saak het met die ge- 
broke mens en wat Goddank, barm- 
hartiger is as mense. 


Daar is mense wat beweer, dat daar 
geen vergiffenis vir egbreuk kan wees 
nie. Indien dit so is, dan sou 'n oor- 
treding van die sewende gebod gelyk- 
Staan aan die sonde teen die Heilige 
Gees. — Die enigste sonde waarvoor 
daar geen vergewing is nie. Dit is die 
sonde van die ongeloof. Dan sou dit 
beteken, dat egskeiding 'n daad van 
ongeloof is. Is dit altyd die geval? Ons 
het reeds gesien, dat egskeiding ook 
in die geloof kan geskied. Indien dit 
altyd 'n daad van ongeloof sou wees, 
sou egskeiding alle betrokkenes uit- 
sluit van die weg na die heil. 

Sou so 'n sonde dan alleen vergewe 
kon word indien daar aan sekere voor- 
waardes voldoen word? Hierdie vraag- 
stelling dreig om aan die werklike 
mens verby te gaan. (R. Kaptein, 
bls. 22.) 

Waar in die geloof besluit is: Ek 
moet my huwelik laat ontbind ter wille 
van die kinders, ter wille van die eg- 
genoot, ter wille van myself, ter wille 
van die Here — daar moet so 'n be- 
sluit gerespekteer word. 


Indien die gelowige sê: ,,Ek erken 
my skuld. Ek erken die problematiese 
van alles wat ek doen. Ek weet egter 
dat ek nie terug kan gaan nie. Ek kan 
alleen vorentoe. Die verlede Iê agter 
my. Indien die egskeiding en die her- 
troue in die stand van dié belydenis 
gedoen word, dan kan dit nie anders 
as dat die kerk hierdie uitsprake moet 
respekteer nie. (R. Kaptein, bls. 22.) 


Die kerk maak foute indien hy terug- 
keer wil afdwing. Dit bring die kerk in 
die greep van wettisisme. 


Die kerk en haar ampsdraers moet 
voortdurend onthou, dat dit die Here 
is wat vrymaak. Hy lei deur die Hei- 
lige Gees. Ons moet onthou dat die 
kerk of die predikant of die sielsorger 
nie op die plek van die Here kan staan 
nie. (Kaptein, bls. 35.) 

Een ding is seker en dit is, dat die 
skuld by egskeiding vasstaan. Dit is 
alleen vergewing wat kan red. Die 
vergewing plaas die betrokkenes weer 
op 'n geldige weg met nuwe moont- 
likhede om te lewe met 'n nuwe toe- 
koms. 

Hierdie vergewing mag nie op 'n 
wettiese wyse deur die kerk en haar 
lidmate hanteer word nie. Daar mag 
nie voorwaardes aan verbonde wees 
nie. Indien die Here vooruit lei, kan 
die kerk nie tot terugkeer dwing nie. 
Die Here kên teruglei na die oue, maar 
Hy kan ook op ander weë lei. Die kerk 
moet hom dan van oordeel onthou. 
Die kerk moet steeds onthou: Gods 
genade is oneindig groter as ons 
sonde. 


Dat daar ook genade is vir ower- 
spelers en egbrekers en hoereerders 
wat berou het oor hulle sonde en in 
Christus glo, word ook bewys uit die 
volgende Bybeltekste: (Dus Bybelse 
gronde). Josua 6:17 ,...net Ragab 
die hoër mag lewe.” Math. 21:32 ,,Julle 
het Hom nie geglo nie, maar die tolle- 
naars en die hoere het Hom geglo.” 
Math. 21:31 ,,Tollenaars en die hoere 
gaan julle voor in die koninkryk van 
God.” Luk. 18:11 ,,en die Fariseër het 
gaan staan en by homself so gebid: 
O God, ek dank u dat ek nie soos die 
ander mense is nie — rowers, onreg- 
verdiges, egbrekers, of ook soos hier- 
die tollenaar nie.” Die tollenaar het 
gebid: ,,O God, wees my sondaar, ge- 
nadig.” Dan 1 Kor. 6:10-11 ,,moenie 
dwaal nie. Geen hoereerders of af- 
godedienaars of egbrekers of welluste- 
linge of sodomiete of diewe of jgie- 
rigaards of dronkaards of kwaadspre- 
kers of rowers sal die koninkryk van 
God be-erwe nie. En dit was sommige 
van julle. Maar julle het jul laat afwas, 
maar julle is geheilig, maar julle is ge- 
regverdig in die Naam van die Here 
Jesus.” 


Jak. 2:9-13 ,maar as julle partydig 
is, doen julle sonde en word deur die 
wet as oortreders bestraf. Want wie 
die hele wet onderhou maar in een 
opsig struikel, het aan almal skuldig 
geword. Want Hy wat gesê het: Jy 
mag nie egbreek nie, het ook gesê: 
Jy mag nie doodslaan nie. As jy nou 
nie egbreek nie, maar doodslaan, het jy 
'n oortreder van die wet geword. Julle 
moet so spreek en so doen soos die- 
gene wat deur die wet van vryheid 
ge-oordeel sal word. Want die oordeel 
sal onbarmhartig wees oor die wat 
geen barmhartigheid bewys het nie; en 
die barmhartigheid roem teen die oor- 
deel.” 


Liewe leser, ek hoop dat ek met 
hierdie reeks oor die sewende gebod, 
'n beter begrip van die sake by baie 
van ons mense gewek het. Dat ons 
nie sommer maar net sal oordeel nie, 
maar sal probeer om te verstaan en 
barmhartig sal wees. Ons staan almal 
diep skuldig voor God se heilige aan- 
gesig. Niemand van ons kan in onsself 
roem nie. Ons is nietig onrein stof, 
onbekwaam tot Gods lof. Ons dank 
God egter, dat daar vir ons regver- 
diging en heiliging is deur die geloof 
in Christus Jesus. 


(einde) 

ONS EN DIE SENDING 


KLIP IN DIÉ BOS 


Net soos in ons kerk is daar op 
hierdie stadium `n tekort aan predikante 
in die Bantoe Hervormde Kerk. Telkens 
kom die vraag of daar nie 'n leraar 
beskikbaar is vir die of daardie stand- 
plaas nie. Wat meer is, talle nuwe werk- 
kringe kan ontwikkel word as daar meer 
leraars beskikbaar is — maar daar is 
nie. 


PROF. DR. D. 4. BOOYSEN 


Die vraag is egter ook: Word die be- 
skikbare kragte op die beste manier 
benut? Miskien kan oor die saak op- 
nuut besin word en moontlik bied dit 
nuwe moontlikhede. Wie weet? 


Leraars in Tuislande 


In die Transvaal is daar te min leraars 
in die tuislande. Die tuislande behoort 
veel meer aandag te kry as wat die 
geval is. Ek is daarvan oortuig dat `n 
vinniger groei sal plaasvind in die Ban- 
toekerk as die arbeid toegespits kon 
word op die tuislande waar die velde 
nog braak lê. Dit is net eenvoudig 
so dat die gemeentes se lidmatetal teen 
`n groter tempo groei op die plattelandse 
gebied as wat dit die geval in die stede- 
like komplekse is. 


Ek is bewus van die probleme ver- 
bonde aan die gemeentes in die tuis- 
lande. Die mans gaan werk meestal 
in die stedelike gebiede sodat die ge- 
meentes oorwegend uit vrouelidmate 
bestaan en daar soms selfs probleme is 
om genoeg kerkraadslede te kry. Dit is 
cgter 'n probleem wat oorbrug kan 
word, en vir die eerste paar jaar behoort 
dit in `n nuut ontwikkelende gemeente 
nie 'n probleem te wees nie. 


Finansiële Nood 


Die ander probleem is van finansiële 
aard. So `n gemeente sal veel langer af- 
hanklik wees van die finansiële onder- 
steuning deur die Blankes omdat die 
Swart mense in die tuisland minder 
gegoed is as dié in die stedelike ge- 
biede. 


As daar egter gekyk word na die 
potensiële groei van die kerk in die 
tuislande weeg die probleme nie op nie 
en behoort daar besin te word oor die 
ontwikkeling daarvan. 

Ay, ek vra maar met! 


Die gemeentes in die stedelike gebiede 
is meestal baie klein. Dikwels is dit `n 
geval van 'n klein groepie lidmate in 
elke woonbuurt. Die vraag kom der- 
kalwe na vore: Kan die gemeentes nie 
deur minder leraars bedien word nie. 
In hoeveel gevalle is dit so dat `n leraar 
minder as 350 lidmate in totaal bedien? 
As een leraar dan meer lidmate bedien, 
wat wel moontlik is, kan van die ander 
werkkragte na die tuislande gestuur 
word. Daar sal dus baie meer oordeel- 
kundig te werk gegaan moet word met 
die stigting van nuwe gemeentes in ver- 
skillende gebiede. 


Evangeliste se Invloed 


Die probleem in die Bantoekerk word 
ook vergroot deur die posisie van die 
evangeliste. Nou moet die leraars ge- 
reeld die gemeentes besoek om die 
sakramente te bedien. Die evangeliste 
het nie die vergunning om sakramente 
te bedien nie. 

Die opleiding van die evangeliste 
verskil van dié van die leraars, daarom 
word aan hulle nie die nodige bevoegd- 
hede verleen om sakramente te bedien 
nie. 

As ons egter die feite in oënskou 
neem, dan sien ons dat hulle verder 
omtrent ook dieselfde werk doen as 
wat die leraar doen, ja hulle mag selfs 
preek! 

Ongerymde Situasie 


Juis hier Iê vir my die ongerymdheid 
van die situasie. As ek dit prinsipieël 
beskou dan kom die vraag onwillekeurig 
na vore: Op grond waarvan word die 
bepaling gemaak dat die evangelis die 
Woord mag verkondig maar die sakra- 
mente nie mag bedien nie. Ts hierdie 
onderskeiding tussen die bediening van 
die Woord en die bediening van die 
sakrament in die geval geoorloof? Ek 
glo nie! 

Tydens `n vergadering `n paar jaar 
gelede is aan die saak terloopse aandag 
gegee. Om te voorkom dat 'n oorhaas- 
tige besluit geneem word, is daar toe 
besluit om later weer aandag te gee aan 
die saak. Het die “later” nie nou al 
aangebreek nie? 

En dan nog `n laaste woord. Die 
geesdrif van die Algemene Kerkver- 
gadering het my laat dink dat die kerk 
nou al aan sy eie opleiding vir Bantoe- 
leraars besig sou wees. Hoe vorder dit? 

G3maar 
perdfris 





“Ek is vreeslik lief vir visvang 
in die wind en reën. My man sê 
dat hy graag `n rolfilm van my 
SOU Wou neem as ek visvang — 
omdat ek die visse so ywerig 
haak!” 

So gesels mev. Davis van Mil- 
nerton in die Kaap. Daarbene- 
wens hou mev. Davis baie van 
bergklim en waterski. Hoe oud is 
hierdie avontuurlike dame? Glo 
dit as jy wil, sy is 63. 

Mev. Davis is so oortuig dat 
haar fiksheid aan Salusa 45 te 
danke is, dat sy vir ons 'n 
sdankie-sê”-briefie gestuur het. 

Sy skryf: ,Ek neem gereeld 
Salusa 45. So oud soos ek is, 
doen ek al my kook- en huiswerk 
self... ja alles!” 

En wat diehengel betref:,,Ons 
vertrek soggens donker en kom 
weer donker terug. Soms sopnat. 
Nietemin, kry ons feitlik nooit 
verkouenie. Salusa 45 help hier.” 

Mev.Davis vertel verder: My 
vriende staan verbaas oor my 
lewenslus en energie.” 

Sal dit nie lekker wees as jou 
vriende dieselfde van jou kan sê 
nie? Probeer gerus Salusa 45. 


Slegs by apteke. 
Hierdie getuigskrif 
is ongevraagd en die oorspronk- 
like lê ter insae. 





2673/a 





 RINGSVERGADERING VAN DIE 
BANTOE HERVORMDE KERK 


10-12 September 1974 


Dit is vir enige kerk 'n belangrike 
saak om in 'n ringsvergadering byme- 
kaar te kom, veral vir 'n jong kerk wat 
nog soekende is na leiding en rigting. 
Hier word besin oor die werk van die 
jaar wat verby is en beplan vir die 
jaar wat voorlê. 


Dankbaar word daar verneem van 
mylpale wat bereik is en word vooruit- 
gesien na hoogtepunte in die nuwe 
jaar. Maar die ondertoon in alle ge- 
sprekke is die diepe erns en verant- 
woordelike besef: In hierdie tyd het 
die kerk 'n taak en roeping ten opsigte 
van hierdie volk waaraan ons behoort. 


So kom die ringsvergadering van die 
Bantoe Hervormde Kerk op 10 Sep- 
tember en volgende dae byeen te 
Saulsville, Pretoria, in die kerkgebou 
van die plaaslike Bantoe gemeente. 


In sy openingswoord trek die voor- 
sitter duidelike lyne — die nag is verby 
en dit is amper dag. Ons leef in die 
tyd van Christus. Ons lewe en werk 
behoort aan Hom in diens van sy kerk 
en daarom moet die werk van die 
kerk versnel word. 


Daar is duidelike dankbaarheid dat 
hierdie werk gedoen kan word deur 
die Bantoe onder die Bantoevolke met 
hulp en bystand van die Nederduitsch 





N 


'n Groep morutis en ouderlinge by die vergadering. 


Hervormde Kerk. Die Bantoe Hervorm- 
de Kerk wil nie hierdie goeie verhou- 
ding verbreek nie, maar dit eerder ver- 
stewig. 





Lede van die ringsvergadering saam met die superintendent ds. Van Tonder. 


Die Bantoe Hervormde Kerk is dank- 
baar dat hulle as 'n vrye en selfstan- 
dige kerk oor hulle eie sake kan besin 
en beslis. Die voorsitter het die ge- 
sindheid van die kerk dan ook treffend 
uitgedruk toe hy die vergadering aan 
die burgemeester van Saulsville voor- 
gestel het: ,,Dit is die Bantoe Her- 
vormde Kerk hierdie, die kerk wat on- 
beskaamd glo aan afsonderlike ontwik- 
keling in al sy konsekwensies.” 


Die paar dae in Saulsville was voor- 
waar 'n vrugbare tydjie in die geskie- 
denis van die Bantoe Hervormde Kerk. 


Ds. J.A. P. van Tonder 


Superintendent 





Die bedreiging van die kerk kom 
nooit wesenlik van buite af nie. Dit 
kom altyd van binne uit. Nie die aan- 
valle van die teenstanders, nie die 
tydgees nie, maar die eie gebrek aan 
omgang met God en aan geloofsge 
hoorsaamheid vorm die bedreiging vir 
die kerk. 


— Dr. Visser 't Hooft 

Die maand Oktober is, volgens die 
ou digter C. Louis Leipoldt, die mooiste 
maand in die Kaap. Vanjaar was dit 'n 
jaar waarin die Kaapse lente gesukkel 
het om deur te breek. Op kerklike ge- 
bied het Kaapstad vanjaar baie dinge 
belewe. Die Sinodesittings van die 
N.G. Kerk, die Metodiste en die Angli- 
kane is gelyktydig in die stad gehou. 


DR. A. J. G. DREYER 


Die N.G. Sinode het kort na die aan- 
vang van sy sitting aandag gegee aan 
die verhouding tussen die N.G. Kerk 
en die Gereformeerde Kerk in Neder- 
land. Die Nederlandse Kerk het 'n 
afvaardiging van drie gestuur om die 
Sinode by te woon. Die uittredende 
moderator, dr. J. D. Vorster, se voor- 
stel om die bande met die Gerefor- 
meerde Kerk te verbreek indien die 
Nederlandse steun aan die terroriste 
organisasies nie gestaak word en in- 
dien die Nederlandse Kerk nie die leer- 
tug toepas o.a. op dr. Wiersinga nie, 
is aangeneem. Die Nederlandse afge- 
vaardiges het hulle teleurstelling hier- 
oor uitgespreek en daarna verwys dat 
Suid-Afrika alles in sy vermoë doen 
om sy plek in die V.V.O. te behou nie- 
teenstaande die vyandskap in die or- 
ganisasie, maar die N.G. Kerk wil lig- 
telik die bande met die Nederlandse 
kerk breek. 


Soos die N.G. Kerk al vir jare in 
gesprek verkeer met die Gereformeer- 
de Kerk in Nederland, so is ons eie 
kerk ook al baie jare in gesprek met 
die Hervormde Kerk in Nederland. Oor 
ons susterskerk se gesprekke wil ek 
my nie hier uitlaat nie. Wat ons eie 
kerk betref, is die gesprek Nederland- 
Suid-Afrika al vir baie jare op 'n uiters 
onbehaaglike vlak. Dit lyk my dat al 
vordering wat oor die jare gemaak is, 
is dat aan albei kante baie goeie ener- 
gie vermors is. Ek wonder ook of die 
sg. dialoog nie net meegewerk het om 
aan beide kante 'n skewe beeld van 
die ander te skep nie. Miskien het dit 
tyd geword om realisties genoeg te 
wees om te aanvaar dat die stem van 
die Nederlandse sinode nog lank nie 
die stem van die Nederlandse kerk is 
nie. Nieteenstaande baie wanbegrip en 
vyandskap in die Nederlandse kerk oor 
Suid-Afrika, is daar ook nog baie sim- 
patie en begrip in 'n groot en belang- 
rike deel van die kerk. M.i. word hier- 
die goedgesindes nie genoegsaam be- 
trek nie. Meer kontak met hulle kan 
baie meer positiewe resultate lewer. 


IN 


EN 


OM 


DIÉ KERK 


Volgens die koerantberigte het dr. 
Vorster op die N.G. Sinode ook 'n 
pleidooi gelewer dat die Afrikaanse 
Kerke moet saamsmelt om sodoende 
in die komende krisis sterker te staan. 
Eerw. Vivian Harris het in die Meto- 
diste se Sinode weer die samesmelting 
van die vyf Engelssprekende kerke 
bevraagteken. Volgens hom is die ak- 
sie van die voor — sowel as die teen- 
standers van die vereniging geken- 
merk deur belangeloosheid. 


Indien dr. Vorster reg gerapporteer 
is en die komende krisis die enigste of 
belangrikste oorweging in sy pleidooi 
vir kerkvereniging sou wees, dan moet 
'n mens tog 'n groot vraagteken daarby 
stel. Ek was nog altyd onder die in- 
druk dat die een plek waar getalle nie 
nodig is om sterk te staan nie, die kerk 
is. Het ons geslagtelank dan nie gesing 
nie: Gord ons in eie krag ons aan, dan 
is die stryd verlore; slegs Een kan 
Satans mag weerstaan, deur God 
daartoe verkore .(Ges. 152). En in 
Ges. 153: Hou Christus self sy Kerk in 
stand — vergeefs die hel se woedel 


Wie sterk staan in Christus, staan 
sterk teen gevare: wie swak staan in 
Christus, is swak selfs al sou hy mil- 
joene om hom hê. Die strewe na een- 
heid, lyk my, het nog altyd meer ge- 
gaan om getalsterkte, organisatoriese 
stroombelyning, koste vermindering en 
dergelike oorwegings. Eerw. Harris se 
stelling kom baie nader aan die hart 
van die eenheidskwessie. Hy sê nl. 
,Die enigste gebied waarop die een- 
heid van kerke van beland is, is waar 
gesamentlike optrede dit moontlik 
maak vir die kerk om die eenheid wat 
die evangelie voorstaan, uit te lewe. 
Samesmelting 'is van geen waarde 
wanneer dit 'n vertoonstuk is wat 
Brens opaeberg word en net nou en 
dan na gekyk word nie.” M.a.w. dit 
help nie om oor eenheid te praat en 
een te probeer word as ons in die 
praktyk nie ons eenheid in Christus 
kan uitleef nie. Die onderlinge na-ywer 
en onverdraagsaamheid spreek in die 
praktyk nog 'n te groot rol. 


Oor die kerknuus het ons op een 
Sondag 'n berig van ons eie kerk ge- 
hoor oor die eredienste en van die 
Gereformeerde kerk. In die Gerefor- 
meerde kerk is daar aanbeveel dat 
teen lidmate opgetree word wat nie 

die tweede erediens op 'n Sondag by- 
woon nie. In ons eie kerk word onder- 
soek ingestel, as ek die berig goed 
gehoor het, na die probleme i.v.m. die 
tweede erediens. Vermoedelik gaan 
dit om die swak bywoning en die 
wenslikheid al dan nie om die tweede 
erediens te behou. 


Of daar een of twee eredienste per 
Sondag moet wees, is 'n saak wat die 
lui kerkganger altyd graag ter sprake 
bring. Die Skrif gee natuurlik geen uit- 
spraak daaroor nie. Dit is wel Skrif- 
tuurlik dat nie slegs die uur of twee 
per Sondag in die erediens ons deel 
van die diens aan God is nie maar dat 
die hele dag daarvoor bedoel is. Dit 
lyk my altyd of 'n mens wat besware 
het teen twee eredienste per Sondag 
eintlik net die een erediens wil behou 
as 'n gewetensalf. Die res van die dag 
wil hy so deurbring soos hy as mens 
dit goedvind — die een erediens dien 
as troos dat hy nie heeltemal ontrou 
is aan die Woord nie. 


'n Ander geliefde argument is dat 
'n mens tog nie twee eredienste per 
Sondag kan verwerk nie. Die daaglikse 
werkkring vereis normaalweg dat 'n 
mens ten minste agt uur per dag vir 
vyf dae van die week met volgehoue 
inspanning en konsentrasie moet besig 
wees. Is dit moontlik dat twee uur se 
oorgawe en konsentrasie per dag, en 
dit nogal met 'n hele aantal ure ter 
verposing tussen in, vir 'n mens te- 
veel kan wees? Vir die kinders, so 
hoor ons dikwels, is die twee uur se 
stilsit te veel, die dissipline en roetine 
te veeleisend en dit bring op die lange 
duur verset sodat hulle in hulle latere 
lewe glad nie meer die eredienste wil 
bywoon nie. Voor hierdie gewigtige 
argument word gewoonlik verwag dat 
die aanspraak van die Skrif moet ver- 
val. Maar m.i. kweek die ouers hier- 
mee self 'n gees van slapheid by hulle 
kinders. Die kinders word voorgepraat 
en gryp so 'n verskoning met graagte 
aan. Merkwaardig genoeg het ek nog 
nooit van 'n beswaarskrif gehoor wat 
deur ouers aan die onderwysowerhede 
gerig is om beswaar te maak teen die 
mishandeling van hulle kinders nie. 
Die owerheid verplig die kinders tot 
onderrig van tenminste vyf uur per dag 
vir vyf dae van die week. Die kind 


O] Na volgende bladsy 

word verplig om dissipline en roetine 
te aanvaar om sodoende as selfstan- 
dige en verantwoordelike lid van die 
gemeenskap sy plek te kan volstaan. 
Daarteen het skynbaar niemand be- 
swaar niel Feitlik alle ouers weet te 
vertel dat die kinders vandag ongeveer 
in standard ses moet leer wat die 
ouers in matriek pas geleer het. Ook 
hieroor geen besware nie! Wel dat 


booie. Sensuur is bv. gou toegepas 
vir 'n oortreding van die sewende ge- 
bod. Maar die ander gebooie? 

Die gelatenheid waarmee ons kerk 
die verbreking van die sabbatsgebod 
aanvaar het, die negatiewe leiding wat 
gegee is t.o.v. wat nie mag nie en die 
gebrek aan positiewe voorligting vir 
die sinvolle benutting van die dag, 
het meegewerk om 'n situasie te skep 








Die getuienis van Godloenaars, 
en van 'n Gelowige 


Die volgende weergawes is wat ateiste van hulle eie lewens aesê het en 
nie hulle beainiare nie maar op gevorderde lewe toe hulle op rypere leeftyd op 
hulle verlede kon terugkyk. 

I Mark Twain (1835-1910) het wêreldwye roem as skrywer en dosent verwerf. 
In sy eie lewensbeskrywing sê hy onder andere dit: 'n Menigte mense word ge- 
bore hulle arbeid en sweet in die stryd om te lewe, hulle aryp en skeld en veg... 
Die jare kruip aan en kwale kom en verdriet vola oor die wat van hulle weageneem 
is. Die laste van pyn en sorg en ellende word meer jaar na jaar. Eindelik is die 
ambisie dood, die trots is dood, die vdelheid is dood... En ten einde laaste 
verdwyn hulle ook uit die wêreld waar hulle niks bereik het nie, waar hulle 'n fout, 
'n mislukkina en tot 'n dwaasheid was. Hulle word vir 'n dag beween en daarna 
vir altyd vergeet. 

Dit sê hy van homself, en... hy was 'n ateis. 

1 Bertrand Russell (1872-1970) stam uit 'n uitstaande Enaelse familie. Hy was 
'n Nobel-nryswenner vir letterkunde en is beskou as 'n verdediger van die vryheid 
van spraak. Aan die bekendste Universiteite in Europa, Amerika en selfs in Sjina 
het hv lesinas aehou: Teen die end van sv lewe skrywe hv in sy outobioarafie: 
Ons staan op die kus van 'n oseaan en roep na die leegheid en die nag. Soms 
antwoord 'n stem uit die duisternis. Maar dis die stem van 'n drenkeling en die 
volaende moment kom die stilte terug. 

Dis die pessimisme van 'n ateis. 

II Georae Bemard Shaw (1856-1950). Ook hy was 'n Nobel-pryswenner vir 
letterkunde. Teen die end van sy lewe skrywe hy as sy persoonlike getuienis: 

Die wetenskap waaraan ek mv lewe vasaepen het. is bankrot. Sy raad wat 
die millennium moes inlui, het direk na die selfmoord van Europa gelei. Ek het dit 
indertvd aealo... In die naam van die wetenskap het ek aehelp om die aeloof 
van milioene aanbidders in die tempels van duisend belvdenisse te ondermyn. 
En nou kvk hulle na my en is aetuie van die aroot traaedie van 'n ateis wat sy 
geloof kwyt aeraak het. En dit is die selfgetuienis van 'n ateis. 

Teenoor hierdie bekende aodloënaars stel ons die aetuienis van 'n man ook 
met aroot talente, 'n aroot ambisie, en ook met uitstaande skrywerstalente. maar 
daarby iemand wat swaar verduur en baie gely het deur die geregsdwaling. Op sy 
oudag skrywe hy: 


,Die tyd van my heengaan is naby. 

Ek het die goeie stryd gestry; 

ek het die wedloop voleindig; 

ek het die geloof gehou. 

Verder is vir my weggelê die kroon 

van die agereatiaheid wat die Here, 

die regverdige Reater. my in dié 

dag sal gee: en nie alleen aan my 

nie, maar aan almal wat sv ver- 

skynina liefgehad het. (2 Tim. 4:6-8.) 
En dit is die getuienis van 'n gelowige. 


(Gedeeltelik oorgeneem uit die Church Herald.) 
Joh. Dreyer 





hulle kind in die geloof gevorm word! 
'n Merkwaardige openbaring van die 
geloofsgesindheid. 

Die kerke is waarskynlik almal aan- 
dadig aan hierdie toedrag van sake 
omdat in die praktyk dikwels groot 
onderskeid gemaak ie tussen die ge- 


waar die eredienste in gedrang kom. 
Op ander terreine is ons voortdurend 
op die uitkyk vir die dun punt van die 
wig wat ingedryf kan word maar t.o.v. 
die erediens en die Sondag word dit 
nie raakgesien dat hierdie wig inge- 
dryf word en dat one hele geloofslewe 





daardeur oopgekraak word nie. Wie 
in een opsig die wet oortree... Dit 
gaan nie om 'n wettiese fariselsme nie. 
Die gebod word vervul in die liefde. 
Liefde kan nooit te veel doen nie. Die 
liefde vra nie met hoe min dit kan 
wegkom nie maar is bereid om alles te 
gee. Wanneer die liefde verkoel, is dit 
die teken van die einde. 








VAK ANSIEWOONSTELLE 
WARMBAD 





Kauriae vakansieverblvf vlak- 
hv die Minersle Bad Verskil- 
lande tipe woonstelle (2 tot 
7 heddens) elk met badksa- 
mer kombuis. oop stoep en 
eratie motorafdak: arssperks 
en braaivleieplekke WWoon- 
etelle daaaliks skaoonaemaak 
Resonder lae buitenselsgen- 
tarief Toerustina: Beste aa- 
halte meubels" inaeboude kle- 
rekaste en kombuiseenhede 
elektriese stowe. ketels en ve- 
kaste: beddegoed. kodkee- 
reedskap en eaetaerel werd 
volledia voorsien Broelwre 
gratis beskikbaar. 


SPA-VISTA 
VAKANSTEWOONSTELLF 
Voortrekkerstraat @6. 
Telefeon 536. Warmbad. Tvl 








PISTORIUS 


POUS $, POTGIETERSRUS 


KoëBperatiewe. Private en 

Staatsverskaffers: 

O] 95,@2%LEO Dolomitiese 
Landboukslk 

O] 96 GAALLESCA Super 
Kalitiese Lbk. 

Los — R2.9% per Metrieke Ton 

Sakke — R56.75 per Metrieke Ton 


Vir bestellings minder ass 17 
Metrieke Ton 'n sekke R7EM 
per Metrieke Ton. 


DO KALKSTEENAMMONIUM 
NITRAAT 26% 'N 


DO AMMONIUMSULFAAT 


21% N 
Mm Sink besmeringstof 


ONS PRESTIGE U WAARBORG 


Etfike trelinvragte desgliiks. 
Geen vertraging. 

NUWE PROPONENTE MET LEERMEESTERS 








Die Tehuis vir Ongehude Moeders is geleë in Florida Glen in die Munisipale gebied 

van Roodepoort. Die tehuis is gereed vir opname vanaf 1 Oktober 1974. Aansoeke 

moet gerig word aan Direkteur van die Ondersteuningsraad. (Die onderskrif het die 

vorige maand toe die foto by die artikel oor die Ondersteuningsraad geplaas is, 
ongelukkig uitgeval.) 

Sittende, I-r: J. D. Maloney, H. C. v.d. 
Merwe, prof. dr. G. M. Pelser, prof. dr. 
J. P. Oberholzer, prof. dr. B. J. Engel- 
brecht, prof. dr. F. J. van Zyl, prof. dr. 
J. I. de Wet, prof. dr. W. C. van Wyk, 
G. J. Wallis. Staande, I-r: T. H. J. van 
Nieuwenhuizen, A. P. J. Beukes, P. B. 
Boshoff, J. A. Beukes, G. J. W. v.d. 
Merwe, J. van Immerzeel, J. B. Schutte, 
A. G. van Aarde, J. V. v.d. Merwe, E. 
J. Smit, L. J. Meyer. In las: prof. dr. 
A. D. Pont. 























HERSTEL VAN KERKHOF 


Omtrent 1000 mense was teenwoor- 
dig cp 10 Oktober 1974 by die ge- 
beurtenis. Lees Die Hervormer Oktober 
1974 bls. 18. 


Fotos: Regs die grafsteen. 


Links onder: Prof. dr. H. P. Wolmarans 
wat die diens gehou het en oudl. J. A. 
Wolmarans van Potchefstroom, albei 


direkte afstammelinge. 


Regs onder: Ds. Joh. Dreyer saam 
met prof. Wolmarans. Onder sy kerk- 


raad se leiding is die herstelwerk 
gedoen. 


OUDL. F. G. WOLMARANS 

(33) AS TOERIS DEUR ISRAEL, 
LAND VAN DIE BYBEL 


Die naam ,,Sinai” herinner ons aan 
'n berg maar ook aan 'n woestyn uit 
die tyd van die Ou Testament. Laat 
ons dit maar dadelik stel dat presies 
waar die Sinaiberg, die plek van die 
wetgewing (Tien Gebooie) van God 
aan Moses plaasgevind het, is nie met 
sekerheid aan te wys nie. Daar is 'n 
oorlewering wat die berg in die suide 
van die Sinaitiese skiereiland plaas. 


DR. P. J. THEO KOEKEMOER 


Die moderne landkaarte wys daar 'n 
reusagtige bergmassa met verskillende 
toppe aan. Die hele bergreeks heet 
Sinai. Die noordelike bergpiek word 
Horeb genoem. Mens kry die indruk 
dat in die Ou Testament die berge 
Horeb en Sinai met mekaar verwissel 
word. Of dit twee name vir dieselfde 
berg is en of Horeb 'n bergpiek van 
die Sinaigebergte was, is nie duidelik 
nie. Die middelste piek word tans 
Dzjebel Musa of ,,Berg van Moses” 
genoem, 2 292 meter hoog (1 meter 








Selfs Sinai se ruwe top 


,Skrik uit sy vaste eeuslaap op, 
Voor Israels God aan bewe. 

En toe u erfdeel mat was, Heer, 
stuur u, die reëndruppels neer 
wat dit weer laat herlewe.” 





,Berg van Moses” (Sinai) is een van die hoogste berge in die suidelike Sinaitiese 

woestyn. (2292 meters.) Die Arabiere verbind ook die naam van Moses aan hierdie 

berg: Jebl Musa. Of die tradisie korrek is dat Moses hier die twee tafels van klip 
van God ontvang het, is moeilik om te beoordeel. 


wat nog bestaan. Die naam van hierdie 
klooster sal altyd in verband gebring 


ongeveer 39 duim). Die suidelike deel 
word genoem die ,,Catharinaberg” 


(2608 meter), genoem na die heilige 
Catharina, wie se lyk na haar martel- 
dood hierheen gebring is en begrawe 
is. Tot haar nagedagtenis is hier op 
die ,,Mosesberg” 'n klooster gebou 


word met een van die grootste outo- 
riteite op die gebied van die oor- 
spronklike teks van die Bybel, Tischen- 
dorf. Hier het hierdie groot geleerde, 
een van die oudste handskrifte van 'n 

Beryming Psalm 86:4 


op 


deel van die Bybel gevind en dit ge- 
noem die ,,Codex Sinaiticus”, geskryf 
ongeveer 400 jaar voor Christus. 


Die Sinaigebergte is woes en haas 
onbegaanbaar, behalwe vir bergklim- 
mers. 'n Paar duisend rondtrekkende 
Beduine maak hier onder moeilike om- 
standighede 'n lewensbestaan. Om te- 
rug te keer tot die Catharinaklooster, 
dien nog vermeld te word dat dit 
Grieks-Katoliek is. Die biblioteek van 
hierdie klooster bevat nog meer van 
die ou handskrifte van die Bybel. Die 
genoemde kosbare ,,Codex Sinaiticus” 
is egter nie meer daar te sien nie. Dit 
het in 1869 in die hande van die tsaar 
van Rusland gekom — gekoop vir 'n 
klein bedrag van slegs 8000 frank. 
Vandag is die Sinaiticus gelukkig nie 
meer in Russiese besit nie — die Britte 
het die waarde daarvan besef, dit aan- 
gekoop en geplaas in die Britse Mu- 
seum in Londen, tot besigtiging van 
enige besoeker. 


Gaan mens na die Bybelse verhale 
wat hier afspeel, is dit kwalik alles in 
hierdie artikeltjie te noem. Volgens 
Exodus 3 is dit Moses wat sy kudde 
(ongeveer 1300 jaar voor Christus) hier 
naby oppas. Dan vind daar die gesprek 
plaas tussen Moses en die stem van 
God uit die brandende doringbos. 
(Exodus 3 en 4). Wanneer hy daarna 

na Egipte trek en sy broer Af#ron, wat 
hom tegemoet kom, ontmoet, is dit 
weer by die ,,berg van God”. (Exodus 
4:27.) Die derde maand na die uittog 
uit Egipte, kom die Israeliete op hulle 
woestyntog in die woestyn van Sinai 
en kom tot stilstand teenoor die berg. 
(Exodus 19:1 en 2). Mens sou kan 
vra: Watter berg? Daar is baie pieke. 
Hier by Sinai vind dan die bekende 
wetgewing plaas. Die hele berg het 
gebewe want God het gepraat. Die 
volk ontvang die Dekaloog (Tien Ge- 
booie). ,'n Dansende volk rondom die 
goue kalf!) Nadat byna 'n jaar hier 
vertoef is, trek die volk verder (Nu- 
meri 10:11). 


Na Horeb het ook die profeet Elia 
gegaan, ongeveer 850 jaar voor Chris- 
tus, toe hy voor Isebel weggevlug het, 
die woestyn in. (1 Konings 19:8-18.) 
Die grot wat in vers 11 genoem word, 
word vandag nog getoon aan toeriste 
as die ,,grot van Elia”, ja selfs die klip 
waarop Moses gestaan het toe hy met 
God gepraat het! Liggelowige toeriste 
vra nooit: Meneer hoe weet jy dis die- 
selfde grot en klip nie? 


Ook in die Nuwe Testament (Galate 
4:24 en 25), word Sinai genoem. Dit 
word daar vergelyk met die slavin 
Hagar en die slaafse seremoniële en 
wettiese diens in Jerusalem, terwyl 
daarteenoor gestel word die ander 
vrou van Abraham, Sara, en die he- 
melse Jerusalem. 


Volgens sommige Skrifverklaarders 
het die Ou Testament met Horeb en 
Sinai ook nie die teenswoordige 
Mosesberg bedoel nie, maar die noord- 
westelike bergpiek, genaamd Serbal. 
Laasgenoemde naam beteken ,,Berg 
van Bal, Bel of Baal”. (Ons noem hier- 
die teoreë sodat die lesers kan weet 
dat lank nie alle verhale wat aan be- 
soekers voorgehou word, waar en juis 
is nie.) Serbal en omgewing is be- 
woon deur die sa. Hermiete. Met die 
opkoms van die Mohammedaanse ge- 
loof, het die Hermiete gevlug na die 
teenswoordige Mosesberg, in 'n kas- 
teel deur keiser Justinianus in 530 na 
Christus daar gebou en wat vandag 
die plek is waar die Catharinaklooster 
staan. 


Toeriste uit die goeie oue dae kon 
'n besoek aan die Mosesberg bring 
deur met die Suezkanaal (jarelank 
reeds deur Egipte gesluit) op te vaar 
na Toer, aan die Golf van Sued, aan 
die voet van die gebergte. Vandaar kan 
mens met 'n gehuurde kameel vir twee 
dae ,,toer'" voor jy jou bestemming be- 
reik. 


By die inwonende Beduinestamme, 
wat eintlik Mohammedaans is, is Moses 
'n nasionale heilige. Daar word ter ere 


van Moses diere geoffer. Orals is daar 
oorblyfsels van ou Hermietewonings. 
Hier is ook ou verlate bergmyne wat 
waarskynlik deur die faraos van Egipte 
gewerk is, om die sg. malagiet ('n 
soort groen klip) daaruit te haal. Een 
van die mees merkwaardige dinge is 
die 3000 trappies, uit graniet gekap, 
wat vanaf die Catharinaklooster, al 
langs die helling van die Mosesberg, 
na bo lei. 

Toe die Sinaitiese skiereiland in die 
hande van die Islam gekom het, het 
hulle die Catharinaklooster onaange- 
raak gelaat, omdat hulle glo dat Mo- 
hammed by geleentheid self daar tuis- 
gegaan het. By die kloostergebou is 
daar 'n kerkie asook 'n Mohamme- 
daanse moskee en enkele ander ge- 
boue. 

Waar presies dan tog, by watter 
bergpiek is die Wet gegee? Nee, dit 
maak nie saak nie. Heilsfeit en deel van 
die heilsboodskap is nie presies waar 
die Wet gegee is nie, maar DAT dit 
gegee is: 

j ,Salig wie in hul opregtheid, 
Wandel in die Heer se Wet, 
Wie Hom soek van ganser harte, 
en op sy getuignis let. 


Salig die wat in hul wandel, 
nie op onregspaaie gaan. 

Maar wil wandel op die weë 
In Gods wet vir hul gebaan.” 


(Beryming Psalm 1:1) 


,Selfs Sinai se ruwe top 
skrik uit sy vaste eeuslaap op, 
voor Israels God aan bewe. 

En toe u erfdeel mat was Heer, 
stuur U die reëndruppels neer 
wat dit weer laat herlewe.” 


(Beryming Ps. 86:4) 

SPREEK IN 


Op aandrang van `'n groepie studen- 
te wat baie belangstel in die verskyn- 
sel van spreek in tale of glossolalie, 
skryf ek hierdie artikel. Daarbenewens 
is daar vele ouers wat erg bekommerd 
is oor hulle kinders wat skielik `n 
besondere toegeneentheid vir hierdie 
vorm van ervaringsgodsdiens getoon 
het, en wat uit die gevestigde kerke 
na godsdienstige groepe oorgegaan 
het wat die grootdoop beoefen en in 
tale spreek. 





DR. ANDRIES GOUWS 





Volgens my eie waarneming is hier- 
die hoofsaaklik 'n jeugverskynsel wat, 
hoewel dit nie persentasiegewys groot 
afmetings aanneem nie, tog in getalle 
taamlik baie mense raak. Trouens, by- 
na elke mens het een of ander vriend 
of vriendin wat in tale spreek, of 
weet van so iemand. En dan vra hulle 
die vraag: Wat beteken dit en hoe 
moet mens dit beoordeel? 


Van verskeie kante is ook aan my 
die vraag gevra of mense wat in tale 
spreek, nie op een of ander wyse 
emosioneel versteurd is nie. Sommige 
vra selfs of sulke mense ,,heeltemal 
reg” is. 

Juis omdat hierdie verskynsel in die 
onlangse tyd ook in die gevestigde 
kerke voorgekom het, en daarom in 
`n atmosfeer waar groot onbekendheid 
ten opsigte daarvan heers en waarteen 
sterk antipatie bestaan, is dit nodig 
dat ons jongmense, maar ook die ou- 
ers,meer daarvan sal weet. Laat ons 
nou rustig en gebalanseerd na hierdie 
verskynsel kyk vanuit 'n pastoraal-siel- 
kundige oogpunt. 


Wat beteken glossolalie? Glossolalie, 
of spreek in tale, is spraak wat by 
Sommige persone voorkom onder sterk 
godsdienstige en emosionele toestan- 
re. Dit is `n niebestaande en nie-ver- 
staanbare taal, maar sommige het 
volgens oorlewering die gawe om dit 
te verklaar en also verstaanbaar te 
maak vir die aanhoorders. Hierdie 
verskynsel was eie aan baie godsdien- 
ste deur die eeue, en kom selfs in 
buitegodsdienstige verband voor. In 
ons eie kultuur is dit egter veral be- 
kend in die Nuwe Testamentiese vorm 
daarvan, soos dit in Handelinge en 
later ook in I Korinthiërs 14 voorkom. 


Die Handelinge-weergawe is seker 
die bekendste. Daar word vertel van 
die gebeure op Pinksterdag toe die 
Heilige Gees uitgestort is. By daardie 
geleentheid het die persone wat die 


Heilige Gees sigbaar ontvang het met 
'n vuurtong op sy hoof, in bestaande 
en verstaanbare tale wat nie hul moe- 
dertaal was nie, begin praat, sodat 
die omstanders verbaas was daaroor. 
By hierdie geleentheid was die bedoe- 
ling seker dat deur die spreek in 
vreemde dog verstaanbare tale die om- 
standers moes besef dat die era van 
onkunde en verwarring verby is en 
die evangelie nou vir almal bedoel is. 


In Korinthiërs het Paulus 'n lang 
diskussie oor die onderskeie geeste- 
like gawes. In die veertiende hoofstuk 
verwys hy na spreek in `n taal — wat, 
2lhoewel hy dit as `n gawe van die 
Gees beskou, hy tog baie versigtig 
benader. Trouens, sy argument is dat 
dit eerder vermy moet word. Hy pro- 
beer sy lesers oorreed om eerder te 
profeteer, d.w.s. in 'n verstaanbare 
taal te praat sodat die luisteraars ge- 
stig kan word. 


DRIE SOORTE 


In die huidige tyd vind ons dat 
diegene wat hulle interesseer in die 
beoefening van spreek in tale, drie 
tipes van spreek onderskei, nl. die 
spreek in tale wat as teken beskou 
word by die ,,doop van die Heilige 
Gees”; die spreek in tale by 'n by- 
eenkoms, waar dit gewoonlik vertaal 
word deur iemand wat teenwoordig 
is, en derdens is daar die spreek in 
tale in 'n persoon se persoonlike stil- 
tetyd. Elkeen van hierdie drie tipes 
word deur die sprekers in tale beskou 
as tot eer van God. 


Hoe klink dit? In die opwarming- 
stadium is daar stotterings en klanke 
SOOS ,,0” en ,.a” en klink dit baie 
deurmekaar. Maar wanneer die per- 
soon goed op dreef kom, klink dit soms 
ritmies en soms na moderne a-ritmiese 
poësie in `n taal wat baie ,1” en ,,F”- 
klanke saam met ronde klinkers be- 
vat. Die klink merendeels nie soos 'n 
sinlose gebabbel nie. 

Uit `n waarnemersoogpunt beskou, 
lyk die persoon wat in tale spreek soos 
iemand wat in sy slaap loop, en in 
sielkundige terme sal die verskynsel 
beskryf kan word as psigomotoriese 
outcmatisme. Dit beteken bloot dat 
So `n persoon handelinge uitvoer son- 
der dat die verstand meewerk in die 
uitvoering daarvan. 

Daar is kenmerkende groepsproses- 
se of groepdinamika rendom die ver- 
skynsel van spreek in tale. Die daad 
van die spreek in tale is eintlik die 
toesangskaart van die spreker tot die 
binnekringe van 'n groep wat beskou 
dat hulle op `n besonder hoë vlak van 

TALE 


godsdienstige ervaring leef. Diegene 
wat nog nie in tale gespreek het nie, 
word beskou as van `n laer stand van 
geestelike lewe. Die spreker in tale 
beskou hom as iemand wat in `n 
intiemer verhouding met God staan as 
die nie-sprekers. 


Ook die groep waarin So `n persoon 
opgeneem word en wat as eksklusief 
beskou word, beskou hulself as mense 
wat `n beter en `n dieper verhouding 
met God het as enige ander gods- 
dienstige groep. Op grond van hierdie 
buitengewone verhouding glo die leier 
en die groeplede soms dat hulle oor 
buitengewone gawes beskik bv. uit- 
werping van duiwels, en selfs om direk 
namens God te praat, soos die Ou 
Testamentiese profete dit gedoen het. 
Hierdie toerusting laat die groep glo 
dat hulle in staat is om baie probleme 
op te los, soos gesondheidsprobleme 
en finansiële probleme. Besondere 
aandag aan maatskaplike probleme is 
merendeels afwesig. 


Navorsers wys daarop dat al sou 
die sprekers in tale daarop aanspraak 
maak dat hulle op 'n hoër godsdiens- 
tige vlak as ander staan, hul gedrag 
en lewe nie hierdie aanname bevestig 
nie. Een voorbeeld wat genoem word 
is hulle heftige en sterk bewoorde 
kritiek teenoor buitestaanders van hul- 
le groep, en veral van die voorgan- 
gers en lidmate van die kerke waaruit 
hulie kom. 


Onlangse navorsing, soos 'n dokto- 
rale studie wat in Suid-Afrika gedoen 
is, het ook aan die lig gebring dat 
persone wat in tale spreek, emosio- 
neel meer onstabiel is en 'n hoër 
angspei! het as ander godsdienstige 
mense van dieselfde inkomsteklas en 
stand in die samelewing. 


VERKLARINGS 


Dit is merkwaardig dat sommige 
persone wat in tale spreek, interres- 
sante verklarings daarvoor gee. 'n 
Gesradueerde persoon wat in sielkun- 
de studeer het en wat in tale spreek, 
het bv. geglo dat die idees van die 
godsdiens-sielkundige Carl G. Jung 'n 
moontlike verklaging bied vir die ver- 
skynsel van glosolasie of spreek in 
tale. Jung se begrip van die kollek- 
tiewe onbewuste van die mens is daar- 
die omvattende reservoir van algeme- 
ne menslike ervaring waaruit die 
spreek in tale voorkom, volgens hom. 
Die spreek in tale is dus 'n medium 
wat alle mense in die wêreld kan 

aanspreek omdat dit uit 'n algemene 
bron kom wat in elke mens se onbe- 
wuste setel. 


Soos reeds gemeld, is die sprekers 
in talle besonder geinterreseerd in dui- 
welbesetenheid en die uitwerping van 
duiwels. Baie ,,genesings” word be- 
werkstelling volgens hulle deurdat 'n 
onreine gees of duiwel uit die sieke 
uitgewerp word 'n Sekere outeur, nl. 
Lapsley, beskou hierdie belangstelling 
in die uitwerping van duiwels as `'n 
eiendomlike kenmerk van die psigiese 
samestelling van die sprekers in tale. 
Volgens hom is dit 'n ideale manier 
om die konflik van liefde en haat in 
SO 'n persoon op te los. Dit beteken 
dat daar in hierdie persone `n onop- 
losbare stryd bestaan, nl. dat hulle hul 
ouers sowel liefhet as haat om ver- 
skeie redes en aan geeneen van hier- 
die twee emosies vryelik uiting kan 
gee nie, omdat hulle haat deur liefde 
in die wiele gery word en andersom. 
Dit skep geweldige angs en spanning 
binne-in hulle. Die spreek in tale kan 
dan beskou word as `n indirekte dog 
sterk uiting van liefde, en die element 
van die duiwel-uitwerping is terself- 
dertyd `'n uiting van 'die haat en 
vrees wat in hul hart leef van klein- 
tyd af. 

Die spreek in tale sowel as die dui- 
wel-element daarin stel hierdie per- 
sone dus in staat om aan hul gevoe- 
lens sonder ambivalensie of dubbel- 
slagtigheid uiting te gee — en dit is 
rede vir die geweldige gevoel van ont- 
spanning, vreugde en verligting wat 
met so 'n ervaring tydens spreek in 
tale gepaard gaan. Want tydelik is so 
'n persoon verlos van die tirannie van 
die liefde-haat-konflik wat al sy hui- 
dige verhoudings tuis oorheers. Sy 
spreek in tale is dus die uitspreek 
van die onuitspreekbare — nl. sy 
liefdebestuiging teenoor God bring 
vrede, want God is hier deels in die 
plek van die ouers en temper dus die 
haatgevoel. Maar die gevoelens van 
haat en vyandigheid moet ook 'n voor- 
werp vind waarop dit uitgegiet kan 
word en die duiwels is hierdie voor- 
werpe. 


My waarneming en omgang met 
jongmense wat in tale spreek, bevestig 
hierdie siening van Lapsley. Hierdie 
jongmense kom dikwels uit huise waar 
godsdiens en wellewendheid sterk op 
die voorgrond is. Maar ten spyte daar- 
van het hierdie spesifieke ouers So 
opgetree dat hulle hul kinders ver- 
vreemd laat voel het deur hulle dik- 
wels alleen te laat as hulle uitgaan of 
op ander wyses emosioneel verwaar- 
loos. Maar hierdie ouers is aan die 
ander kant ook so ordentlik en veral 
so godsdienstig dat so 'n kind dit nie 
oor sy hart kan kry om sy haat teen- 
oor hulle openlik uit te spreek nie. 


Hierdie dikwels onbewuste stryd in 
So 'n kind se hart maak hom of 
haar vir baie jare neuroties of onge- 
balanseerd en soekend ma iets”, 
totdat hulle die ervaring van spreek 
in tale teëkom. Die vreugde en ont- 
Spanning wat so 'n ervaring bring 
is vir SO `n persoon onbeskryflik, 
omdat hy nou tegelykertyd kan lief- 
hé en haat, wat die twee sterkste 
dryfvere in sy of haar huidige lewe 
is. En omdat hierdie liefde en haat 
albei die goedkeuring van God wegdra, 
is dit soveel meer aantreklik. 

Te meer, die bevestiging wat so 
'n persoon deur die ,.teken” van die 
spreek in tale kry dat hy of sy aan- 
vaarbaar vir God is en dat die Gees 
nou volkome beheer oor sy lewe uit- 
oefen in so `n mate dat elke daad nou 
die leiding en verantwoordelikheid 
van God is, voorsien in 'n ander oor- 
heersende behoefte in so 'n persoon 
se lewe, nl. om in sy onveiligheid en 
afhanklikheid gelei en oorheers te 
word. 


SEKURITEIT 


Nog `n aspek wat beklemtoon moet 
word is dat die tradisionele godsdiens, 
soos beoefen in die gevestigde kerke, 
sielkundig nie genoegsame gevoelens 
van sekuriteit vir hierdie mense bied 
nie. Die klem in die Gereformeerde 
godsdienste val op geloof alleen. En 
geloof is volgens hierdie belydenis 
'n saak van kennis en vertroue ,,son- 
der aanskoue”. Volgens die Kategis- 
mus is gevoel selfs nie eers 'n mee- 
gaande verskynsel nie. 


Vir mense met `n persoonlikheid- 
samestelling waar gevoelens van on- 
veiligheid en angs 'n groot rol speel, 
is so `n ontasbare en onsigbare iets 
soos geloof alleen, angswekkend. Hulle 
wil voel, sien ervaar dat hulle deur 
God aanvaar is. Daarom is die teken 
van die spreek in tale vir hulle `n be- 
vestiging en 'n gerusstelling. Gewoon- 
lik gaan hierdie teken nog gepaard 
met 'n doping (grootdoop) wat `n 
verdere sigbare bevestiging is vir hier- 
die persone en `n addisionele bewys 
dat alles nou reg is. Dit is dinge wat 
hulle kan sien en voel en is nie so 
onsigbaar en ontasbaar soos ,,geloof 
alleen” nie. 


Spreek in tale is dus vir die persoon 
'n egte hantering en 'n oplossing van 
'n innerlike konflik. Maar getuienis 
dui daarop dat dit nie `n verdere in- 
tegrasie of opbou van die persoonlik- 
heid bewerkstellig nie. Want so 'n 
integrasie verg 'n insig in die oorsake 
van die konflik. Die persone bied selfs 
weerstand teen so 'n verklaring van 
hul geneigdheid tot spreek in tale en 
beskou dit dat 'n persoon wat dit aan- 
bied van die duiwel besete is. Hulle 
ervaar gevoelens van almag wat die 
totale teenoorgestelde van hul vorige 


gevoelens van swakheid en onwaardig- 
heid is. Al hierdie dinge, veral die op- 
lossing van hul innerlike konflik, dra 
by tot hul doeltreffender sosiale lewe, 
veral in hul eie groep, en hul produk- 
tiwiteit. Hulle werk en funksioneer 
dikwels nou beter as voorheen. Eintlik 
is die hele gebeurtenis 'n vertraagde 
adolessente ontwikkeling met baie be- 
sliste positiewe resultate. 


Ons kan gewis nie alle sprekers in 
tale as geestelike versteurde peroone 
beskou nie. In baie gevalle kan spreek 
in tale beslis voorkomend wees van 
geestelike versteurdheid, hoewel die 
dade van so `'n persoon dikwels bisar 
en vreemd voorkom vir meeste nor- 
male mense. Juis omdat spreek in tale 
in diens staan van die oplossing van 
of konflink op `n vertraagde of laat 
adolessente stadium, verdwyn hul be- 
langstelling daarin nê die oplossing 
van die konflik en keer baie van hulle 
terug na die gevestigde kerke tot groot 
vreugde van hul ouers. 


NADELE 


Wanneer ons praat van die moont- 
like nadelige elemente in die verskyn- 
sel van spreek in tale, dan kan dit nie 
anders as dat daar verwys moet word 
na die probleem van leierskap nie. 
Elke groep het 'n charismatiese leier, 
d.w.s iemand wat beskou word as 'n 
persoon wat dikwels bonatuurlike mag- 
te het. Hy word beskryf as `n wonder- 
like draer van versekering, vrymaking 
en goddelike inspirasie. Ook is hy 'n 
wonderlike leermeester. ,,Hy voed ons 
waarlik”, word gesê. Hy kan ook be- 
skou word as 'n vaderfiguur as hy 'n 
bietjie ouer is. Hy beklee 'n beson- 
der hoë posisie in die groep. 

Sommige van hierdie leiers van groe- 
pe mense wat in tale spreek, het 'n 
kenmerkende geskiedenis van frustra- 
sie in hul beroepslewe waar hulle nie 
daarin geslaag het om tot leierskap 
van hul beroepsgroep te klim nie, of 
waar hulle hulself nie in die rol van 
`n leier gesien het nie. Daar is rede 
om te glo dt `n leier die aanbidding 
van sy groep nodig het om telewe. As 
hierdie bewondering deur sy groep 
afneem of ophou, dan mis hy 'n se- 
kere deel van sy selfverwesenliking en 
kan hy baie ongelukkig wees. Daarom 
word daar ook so baie groepe gevind, 
want as die leier nie meer een groep 
se bewondering het nie, gaan stig hy 'n 
ander, want hy kan nie normaal funk- 
sioneer sonder hierdie verering nie. En 
is daar ook so baie ander persone met 
dieselfde persoonlikheidsbehoeftes wat 
dit vir hulle onmoontlik maak om 
slegs volgelinge te wees. Dan stig hul- 
le 'n eie groep. Dit is dan ook die ken- 
merk van glossolalie-groepe dat hulle 
baie splinter-groepe het. En daarom 
is bie van hierdie spreek-in-tale-groepe 

UIT GEMEENTES..... 


WITRIVIER WY 
KERK IN 


Die gemeente Witrivier is in 1930 
gestig met 22 lidmate onder die naam 
van die gemeente Plaston. Die ge- 
meente was vir baie jare afhanklik 
hoofsaaklik van konsulentsbediening. 


Die groei in ledetal was baie stadig 
en gedurende 1950 is 'n kerkgebou 
opgerig toe die gemeente uit slegs 40 
lidmate bestaan het. Dit is gedoen 
onder leiding van ds. J. H. Naude. Die 
skuld is betreklik gou betaal en gedu- 
rende 1952 is 'n kombinasie gevorm 
met die gemeentes Nelspruit en Sabie 
en later met Nelspruit en Kampersrus 
met ds. J. P. B. Viljoen as predikant 
wat destyds die hele Laeveld bearbei 
het. Dit het ingesluit ook Komatipoort 
wat deeltyds bearbei is, asook Barber- 
ton wat destyds deel van Nelspruit 
was. In 1960 het Kampersrus uit die 
kombinasie getree en in 1965 het Bar- 
berton afgestig van Nelspruit. Intussen 
is ook doelmatige kerkgeboue in Nel- 
spruit en Komatipoort opgerig in 1962. 


in 1965 het Witrivier 'n pastorie ge- 
bou. Toe Nelspruit in 1967 te groot ge- 
word het vir 'n kombinasie en Witrivier 
moes uittree het 204 lidmate die ge- 
loofsdaad aangepak om 'n eie predi- 
kantstandplaas te vorm. 


Toe die pastorie-skuld in 1970 ge- 
delg is en die kerkgebou te klein ge- 
word het is besluit om so gou moont- 
lik 'n nuwe kerkgebou op te rig. 'n 
Ander standplaas moes egter gevind 
word aangesien die ou kerkgebou aan 
die sykant begrens was deur 'n pa- 
neelkloppersbesigheid wat nie 'n ge- 
skikte omgewing gevorm het vir die 
oprigting van 'n sierlike kerkgebou 
nie. Die finansies was ook nie vol- 
doende om die toestemming van die 
Raad van Finansies te kry nie.. 


'n Erf is bekom en in 1973 is dit ge- 
finaliseer en die ou kerkgebou is ver- 
koop. Op die nuwe erf moes 'n groot 
munisipale beton watertenk op die 
gemeente se koste verwyder word. 


Gedurende 1973 is die saak van 
kerkbou beklink met die Raad van Fi- 
nansies wat die tekort aan fondse be- 
willig het. In Oktober 1973 is 'n begin 
gemaak met die bouery onder leiding 
van argitekte Dawson en Law van 
Nelspruit en as bouer mnr. James 
Kruger. 


Op 8 Junie 1974 is die hoeksteen 
gelê deur ds. J. P. B. Viljoen. 


Op Sondag 27 Oktober 1974 's af 
skeid geneem van die ou kerkgebou 
waarvan die gemeente intussen vrye 
gebruik gehad het. Ds. J. P. B. Viljoen 
het die afskeidsrede gehou en o.a. 
daarop gewys dat 'n kerkgebou slegs 
die simbool is van die geestelike ge- 
bou waarvan die gemeente lewende 
stene is en wat gebou is op die fon- 
dament van die apostels en profete 
waarvan Jesus Christus self die hoek- 
steen is. Oudl. F. J. Booysen, wat me- 
de-verantwoordelik was vir die bou 
van die ou kerkgebou, het die verlede 
in herinnering geroep. 


Op Saterdag 2 November is ons 
nuwe kerkgebou ingebruik geneem. 
Nadat die deure ontsluit is deur mev. 
C. E. Viljoen is die Bybel op die kan- 
sel geplaas deur ould. R. J. Venter ge- 
volg deur 'n paar pionierstigters van 
die gemeente. 


Die wydingsrede is gehou deur prof. 
dr. P. S. Dreyer na aanleiding van Ps. 
23:6: ,,Ek sal in die huis van die Here 
bly in lengte van dae!” 

Die hoofgedagte was dat die ge- 
meente in en rondom sy kerkgebou 
vergader as die sentrum van ons WoO- 
ning hier op aarde. 

Prof. dr. Dreyer het ook die geluk- 
wensing oorgebring namens die H. E. 
Algemene Kommissie. Namens die Ring 
van Middelburg is die gelukwensing 
oorgebring deur ds. G. J. J. Roos. 

Sondag is nagmaal gevier en die 
diens is gelei deur ds. G. J. J. Roos 
en die nabetragting deur ds. J. P. B. 
Viljoen. 

Hoewel die gemeente nou 'n skul- 
delas het is dit nie bo die vermoë van 
die gemeeente nie. Die gemeente het 
intussen uitgegroei tot ongeveer 300 
lidmate. 

Ons sal moedig vorentoe beur in die 
geloof. 

J. P. B. Viljoen 


SESTIG JAAR GETROUD 
EBENHAEZER 





Oom Stoffel en tant Gerrie Nagel 


Op Saterdag, die 12de Oktober 1974 
hef oom Stoffel en tant Gerrie Nagel 
hulle 6Oste huweliksherdenking gevier. 

Oom Stoffel, in die bosveld beter 
bekend as oom Pollie, is op 28 Junie 
1890 in die distrik van Pretoria, gebore. 

Tant Gerrie is in die distrik Water- 
berg, naby Nylstroom gebore, op 13 
Maart 1893. 

Hierdie egpaar is getroud in Nyl- 
stroom op 12 Oktober 1914. 

Gedurende die jaar 1941 het hulle 
verhuis na die bosveld en is tans nog 
woonagtig op hulle plaas naby Steen- 
bokpan. 

Oom Pollie was vroeër jare 'n tyd- 
lank diaken van die gemeente Eben- 
haeser en moes baie male lang afstan- 
de met sy ,kare en perde' aflê om sy 
ampswerk in die kerk te verrig. 

Die egpaar geniet albei nog redelik 
goeie gesondheid en oom Pollie is nog 
baie bedrywig daar op sy plaas met sy 
boerdery. 

Alhoewel hulle plus-minus 50 km 
van die kerk af woon, is hulle kerkbe- 
soek 'n voorbeeld vir baie lidmate. 

Oom Pollie en tant Gerrie is ook die 
grootouers van Jan en Geert Maloney. 

O] Na volgende bladsy 








Jan is tans finalejaar Hervormde teolo- 
giese student. 


Namens die gemeente ,Ebenhaeser' 
wil ons aan hulle sê baie geluk. Daarby 
is ons ook baie dankbaar vir die ge- 
seënde jare wat hulle vir mekaar ge- 
spaar is. 


Ds. J. P. J. Fourie Ebenhaeser 





P. S. v. STADEN 
GROOT MARICO 


Gebore 17 Oktober 1898 
Oorlede 17 Julie 1974 


Vanaf die stigting van die gemeente 
Groot Marico in 1923 het hy 'n lydende 
rol in die gemeente gespeel alhoewel 
nie as kerkraadslid nie. Veral met die 
oprigting van die kerkgebou gedurende 
1942/43, toe brandstof so skaars was, 
het hy baie vir die kerk gedoen. In 
1949 word hy diaken en in 1962 ouder- 
ling. Vanaf 1954 tot 1972 was hy skriba 


F j 





Wyle P. $S. van Staden 


en skriba van registrasie en die meeste 
van die tyd kolpoteurwerk gedoen. 
Gedurende hierdie jare was die ge- 
meente ook lang tye sonder predikant 
en alles moes hy reël. 


Gereeld het hy die gemeente Groot 
Marico op die ringsvergaderings en 
die algemene vergaderings verteen- 


woordig. Hy het ook lank op die rings- 
kommissie gedien. 

'n Week voor die sy afsterwe naam- 
lik 9 Julie 1974 het sy eggenote haar 
moeder op 92 jarige leeftyd verloor 
(uit dieselfde huis). 

Agterblywendes: 

Eggenote mev. J. 1. $S. van Staden 

Dogter mev. $. J. Engelbrecht (haar 


man is oudl.) H. N. Engelbrecht 
(N.G. Kerk) 


Seuns oudl. J. F. van Staden en 
oudl. S. P. N. van Staden (N.G. 
Kerk) 


(Ingestuur) 





SPREEK IN TALE 

nie noodwendig gekoppel aan 'n spe- 
sifieke kerk, sekte of gesindte nie, 
maar funksioneer hulle meesal rond- 
om die persoon van hul leier, dikwels 
in sy persoonlike hoedanigheid. 


ANTWOORDE 


Opsommend kan die volgende ant- 
woorde dus aan diegene gegee word 
wattt navraag oor spreek in tale ge- 
doen. 


Die getalle van die sprekers in tale 
sal nooit groot afmetings aanneem 
nie, want diegene wat daaraan deel- 
neem 'is 'n beperkte geselekteerde 
groep op grond van hul persoonlikheid 
samestelling wat kenmerkende eien- 
domlikhede is gevoelens van insekuri- 
teit en veral groot onopgeloste liefde- 
haat-konflik tesame met behoefte aan 
Sroepsaanvaarding en, in die geval van 
leiers, groepsbewondering. Vir diegene 
wat uit hierdie oorwegings na die 
spreek-in-tale-beweging aangetrokke 
voel, bevat die ervaring besliste siel- 
kundige voordele. Hierdie voordele is 
die tydelike verligting van innerlike 
konflik, wat verhoog word deur die 
sekuriteit wat die groep verskaf te- 
same met goddelike goedkeuring. Baie 
persone wat voorheen skaars kop bo 
water kon hou in hulle stryd om in- 
nerlike en uiterlike angs en spanning 
te hanteer, kan nou beter leef en hul 
probleme doeltreffender hanteer as ge- 
volg van die ervaring van spreek in 
tale. 


Aan die negatiewe kant moet ge- 
meld word dat benewens die gevaar 
van geestesversteurdheid wat dit vir 
sommige inhou, die afsondering van 
die normale gemeenskap wat die uit- 
vloeisel is van hul deelname aan hul 
eie groep, 'n gevaar is met ndele wat 
nie sterk genoeg beklemtoon kan word 
nie. Hulle moet tog op een of ander 
wyse ook in die groter samelewing 
leef. En dit kry hulle nie altyd goed 
reg nie, want die sterk onderskeid 
wat hulle maak tussen diegene binne 
en diegene buite hulle groep, laat 
hulle met baie vyandigheid optree teen 
diegene buitekant hul eie groep. En 
vyandigheid en selfs haat is vernieti- 


gend vir die draer daarvan. Ook sal 
die leiers mettertyd van een frustra- 
sie na `'n ander gaan, tensy hulle 
die basiese oorsake van hul beroeps- 
mobiliteit en persoonlikheidsprobleme 
begryp. 


Die feit van spreek in tale kan nie 
wegredeneer word nie. Pauus se 
standpunt soos in 1 Kor. 14 is seker 
die beste riglyn om te volg. Hy som 
sy standpunt op. ,In die gemeente 
wil ek liewer vyf woorde met my ver- 
stand spreek om ook ander te onder- 
rig, as tienduisend woorde in 'n taal.” 
lin dit is juis Daulus wat sê dat dit 
slegs deur die geloof is wat die mens 
gered word sonder enige ander 
tekens of werke van die wet. 


Maar dit kan ook nie ontken word 
nie dat spreek in tale vir baie mense 
ondersteuning gebring het in tye van 
konflik en eensaamheid. Dit is egter 
'n dissosiatiewe openbaring van 'n ver- 
traagde persoonlikheidsontwikkeling, 
veral by jongmense, en moet altyd as 
sulks gesien word. Tog het vele daar- 
deur 'n oplossing gevind vir hul in- 
nerlike konflikte en is daardeur in 
staat gestel om oor baie van hul vorige 
eensaamheid en gebrokenheid te seë- 
vier, al was dit net tydelik. 


Maar vir baie jongmense wat ek ken 
wil ek persoonlik sê: Geloof in die 
Here Jesus, en dit alleen as dit sy vol- 
heid begryp word, kan en sal baie 
meer geluk, seëninge en ontspanning 
skenk as wat u ooit in enige ervaring 
deur spreek in tale kan ontvang. Tog 
sal dit die gevestigde kerke loon om 
te besin oor die vraag waarom hulle 
nie an hierdie persoon 'n geestelike 
tuiste in die verlede gebed het ne. 


(Dr. Gous het in 'n telefoniese ge- 
sprek gesê dat hy 'n onderskeid tref 
tussen die talespreke wat die uitstor- 
ting van die Heilige Gees op Pinkster- 
dag vergesel het, en die talespreke 
wat vandag beoefen word. Hierdie ar- 
tikel wil nie 'n uitspraak maak oor 
eersgenoemde nie, maar die problema- 
tiek rondom die hedendagse talespre- 
ke uitpluis . Red.) 


(Uit die Kerkbode enigsins verkort) 

VROUERUBRIEK..... 


As 'n mens hoor van skanse, dink 
'n mens onmiddellik aan stryd, aan 
aanslae, aan dreigende gevare en oor- 
loë. 'n Skans is iets wat 'n mens daar- 
stel om jou in 'n oomblik en in 'n 
tyd van stryd te help. As ons praat 
van die versterking van ons skanse, 
dan verstaan 'n mens daaronder dat 
jy omstandighede wil skep waardeur 
dit moontlik word om die mense wat 
hulle agter daardie skanse bevind, die 
geleentheid te gee om 'n sekere by- 
drae te lewer in die oomblik van 
dreigende gevaar van oorlog en van 
aanslag. 





PROF. DR. F. J. VAN ZYL 





'n Verkorte weergawe van 'n re- 
feraat gelewer voor die Twaalf- 
de Streekskongres van die 
RH.S.V. te Gatooma — 13 Ju- 
nie 1974) 


Agter hierdie skanse bevind mense 
hulle wat verskillende take het om 
te vervul. Hulle voer nie dieselfde 
stryd met dieselfde middele nie. Hulle 
is ook nie almal op dieselfde manier 
toegerus om die stryd te voer nie. Die 
geskiedenis van die gebeure by Veg- 
kop dien hier as voorbeeld. Voortrek- 
kermans en -vroue het by Vegkop laer 
opgeslaan en hulle het hulle binne die 
omringende skanse tydens die aanval 
teruggetrek. Daar het man en vrou elk- 
een sy eie taak gehad: die mans het 
geskiet en die vrouens het die gewere 
gelaai. 

So is dit met ons in hierdie moderne 
stryd wat ons te stry het. Ons almal 
wat agter die skanse lê, het verskil- 
lende take. Die gelowige vrou het 
binne hierdie skanse 'n besondere en 
noodsaaklike taak om te verrig. 


TWEELEDIGE DOEL 


'n Skans het 'n tweeledige doel: dit 
kan 'n metode wees van aanval en dit 
kan iets wees vir die verdediging. Vir 
die Christelike kerk moet die skans 'n 
metode van aanval wees, want die 
geloof is altyd aggressief van aard. 
Die kerk is 'n offensiewe liggaam en 
daarom moet ons nie dink dat ons as 
kerk ons in 'n loopgraaf teruggetrek 
het en dat ons nou net moet verdedig 
nie. Die kerk het 'n opdrag om in die 
wêreld uit te gaan om die afronding 
van die groot slag wat reeds op Gol- 
gota gelewer is mee te maak. 

Die vyand kom egter ook met sy 
teenaanslae. Daarom het 'n skans ook 
'n verdedigingselement. Die kerk se 
groot geestelike offensief, moet hom 
tegelykertyd teen die aanslae van die 
vyand versterk. 


DIÉ VROU IS DIÉ BAROMETER 
VAN DIÉ 
VOLK SE MORAAL 





Mev. |. Briel, mej. A. Joubert, mevv. S. Scheffer, Z. van Wyk, M. Meyer, N. van 
Rooyen, H. Kotzé, C. J. van Zyl (Hoofbestuur N.H.S.V.), $. van Greunen, 
M. Visser, A. Naudé (voorsitster), mei. A. Venter (interne oudit), mevv. T. Ris- 


seeuw, H. Cruger, A. Venter, M. 


Die vyand se aanslag word veral 
op drie vlakke gedoen. Die eerste is 
van fisieke aard. Dit is in die gestalte 
van die terrorisme wat ons met die 
swaard, die kanon, die geweer — met 
die wapens van hierdie wêreld — 
moet beveg. 


Agter hierdie fisieke mag lê daar 
die ideologiese mag waarvan die kom- 
munisme en die humanisme die be- 
langrikste is. Die fisieke uiting van 
die magte wat ons bedreig, kry hulle 
inspirasie en hulle krag van hierdie 
ideologieë. 


Die derde mag waarteen ons veg, 
is die mag van die satan. Hierdie mag 
is die basis van die ideologieë en die 
fisieke aanslag. 


NA-GEVEGTE 


Gelukkig hoef ons nie te veg as ver- 
loorders nie. Die groot slag waarom 
dit eintlik gaan, is soos in enige oorlog 


Die Hervormer, Desember 1974, bladsy 24 


van der Westhuizen, A. Grobler. 


lank voOër die einde van die oorlog 
gelewer — die beslissende slag is 
reeds op Golgota gelewer. Ons is dus 
met die na-gevegte wat geweldig in- 
tens kan wees, besig. Tog kan ons 
voluit aan hierdie na-gevegte deelneem 
omdat daar vir die vyand, wat reeds 
oorwin is, geen toekoms is nie. In 
hierdie na-gevegte moet ons ons 
geestelike en sedelike vlakke versterk. 
Altwee hierdie vlakke word egter deur 
die geloof versterk. Geloof word weer 
deur Woord en sakrament versterk. 
Dit beteken dat ons getrou moet wees 
in die luister na die Woord sodat ons 
uit daardie Woord van God kan hoor 
hoedat ons op die geestelike en sede- 
like vlak moet lewe. 


Dit is geweldig belangrik vir die 
vrou, want sy is die bewaarster van 

JEUGRUBRIEK — Kerklike Begrippe 





Die begrip heiliging (of heiligmaking) 
kom meesal ter sprake saam met sake 
soos bekering, wedergeboorte, geloof, 
ens. Daarom wil ons ook in hierdie 
rubriek vir so 'n oomblik na die be- 
grip kyk, omdat van die ander boge- 
noemde sake wel al aan die orde was. 
Daar is egter in die Bybel (O.T. en 
N.T.) verskillende woorde wat gebruik 
word wat handel oor die saak waaroor 
ons in die artikel wil gesels. Daar sal 
dus wel heelwat vereenvoudig moet 
word om by die grootste gemene 
deler in hierdie omvattende kwessie 
uit te kom. 





DS. P. A. GEYSER 


Die basiese betekenis wat aan hier- 
die begrip ten grondslag lê, word 
meesal soos volg aangedui: i) helder- 
heid, glans; ii) afsonder, eenkant plaas. 
Die eerste begrip sou dus iets wou sê 
oor die ondeurgrondelike heerlikheid 
van God, die heldere lig wat Hom om- 
ring en deur Hom uitgestraal word, 
waarvoor die engele selfs hul aange- 
sigte bedek en God besing in sy 
majesteit en heerlikheid: ,,Heilig, heilig, 
heilig is die Here van die leërskare ...” 
Daar lê dus in hierdie woord in sy oor- 
spronklike betekenis 'n probeerslag om 
die onbeskryflike van God se heldere 
en suiwere goddelike glans en majes- 
teit onder mensewoord te bring. Die 
tweede wortelbetekenis moet in noue 
samehang met die eerste gesien word. 
Hierdie God Wie se geheel andersheid 
en heerlikheid so beskryf word, wil 
ook deur die geskape wêreld en deur 


sy skepsele verheerlik word. Daarom 
sonder Hy sekere dinge en mense af 
om eenkant van die gewone werklik- 
heid, in die besonder in sy diens te 
leef en sy Naam groot te maak. Hierdie 
afgesonderde is die sakrale, teenoor 
die gewoon wêreldse wat die profane 
genoem word. So is die tempel heilig 
genoem, ook die altaar en sekere be- 
sondere gebruiksvoorwerpe wat deur 
bv. die priesters gebruik is in die tem- 
peldiens. Die diere wat geoffer is was 
eweneens heilig of geheilig. So ook die 
mense wat besonderlik in sy diens ge- 
staan het. Al hierdie dinge en mense 
wat in 'n besondere verhouding tot die 
heilige God gestaan het, was dus ge- 
heiligdes — afgesonderdes vir sy 
diens. Hulle het die heerlike voorreg 
gehad om die allerheerlikste God in 
sy majesteit te dien en sy lig in die 
wêreld uit te straal en te verkondig. 

Vanuit hierdie ligtelike aanraking van 
die grondbetekenis van heilig, kan ons 
nou probeer om die kring nader te trek 
na die saak wat ons interesseer en 
waarby ons betrokke is. Dit is naamlik 
die heiliging van ons mense... Nou 
is daar mense wat die saak graag so 
sien dat ons geregverdig word uit of 
deur die geloof in Jesus Christus — 
dit is dus die werk van God aan ons 
uit genade. Maar die heiliging is 'n 
proses wat in die mens gebeur en tot 
groot hooate deur sy eie inspanning tot 
stand kom waardeur hv eintlik opstyg 
in 'n proses en voortdurend toeneem 
in heiligheid. 'n Morele verbetering dus 
wat geleidelik in 'n mens moet plaas- 
vind. Hiervolgens sou 'n mens dan 
trapsgewyse jou lewe verbeter — na- 
der aan God leef en meer en meer 


HEILIGING 


gehoorsaam word ens. Dit is dan mens 
se heiligmaking. 


Dit kan egter nie die toets van die 
Skrif deurstaan wanneer jy die hei- 
ging wil laat opgaan in 'n proses van 
selfverbetering nie. Let maar op die 
briewe van die apostels. Telkens lui die 
aanhef van 'n brief: aan die heiliges... 
van verskillende plekke. Die gemeente 
aan wie geskryf word, word heiliges 
genoem, maar jy hoef nie veel verder 
te lees voordat die sondes en afwy- 
kinge streng bestraf word nie. M.a.w. 
dit moet daaruit al duidelik blyk dat 
die ere-benaming: heiliges, nie in die 
eerste plek aan hulle voortreflikheid 
of hoë standaard van sedelike lewe 
toegeskryf kan word nie. Hulle is hei- 
liges omdat hulle tot die gemeente 
van Jesus Christus behoort. In Hom, 
hulle Hoof is hulle geheilig. Hulle heilig- 
making het hulle deel geword deur die 
geloof in dié geheiligde van God. Daar 
was dus nie trappe van heiligheid on- 
der die gemeente nie. Hulle was almal 
saam heiliges en in soverre ook elkeen 
indiwidueel geheiligde. D.w.s. iemand 
wat afgesonder en uitverkies is om aan 
God te behoort en te lewe tot die ver- 
heerliking van sy glansryke Naam. Dit 
het hul deel geword saam met die hele 
gemeente van Christus. Dit was dus 
om so te sê deel van die heilsgeskenk 
wat hul eiendom geword het in Chris- 
tus. Die Heilige Gees het aan die ge- 
meente die heiliging verwerklik, net 
soos Hy alles wat hulle in Christus 
besit tot hul eiendom gemaak het 
(vol. Doopformulier). 


7] Vervolg op bladsy 31 





DIE VROU AS BAROMETER van die VOLK SE MORAAL 


] Van vorige bladsy 


die lewe. Sy is die een wat die wieg 
oppas en hier Iê haar groot taak: dit is 
haar primêre verantwoordelikheid om 
die geslag wat sy in die lewe bring, 
ook geestelik toe te rus om in die lewe 
stand te hou en om die lewe verder 
te bou. 

Ouers dink al meer en meer dat kin- 
ders se verstandelike en kerklike op- 
voeding die verantwoordelikheid van 
ander mense is. Die ouer het eater die 
eerste verantwoordelikheid om die kind 
godsdienstig te vorm. As ons ons 
skanse wil versterk, moet ons by die 
opvoeding van ons kind begin. Die 
vrou as bewaarster van die lewe moet 


hierdie heiligdom van die volk beskerm '#7 gevorm kan word. Die vrou is die ba- 


en bewaak. As u u skanse geestelik 
wil versterk moet u hierdie ingeskape 
vermoë van die vrou as iets kosbaars 
waardeer en moet u dit tot groter open- 
baring laat kom. 


BAROMETER 


Ons leef in 'n tvd wat gekenmerk 
word deur die verbrokkeling van die 
huisaesin. Van alle kante word daar 
aeruk en aepluk aan hierdie hoeksteen 
waarop die maatskaplike lewe gebou 
word. Die vrou moet as bewaarster 
van die heiliadom van die volk haar in- 
vloed laat aeld sodat aesonde huisge- 
sinne met hoogstaande huwelikslewens 


rometer van die volk se moraal — as 
die vrou op die morele vlak aly, stort 
die hele aemeenskap saam met haar in 
duie. 


U as vrouens en moeders en u as 
Sustersvereniging moet verbete stry om 
die sedelike lewe, veral binne die hu- 
welik. op 'n hoë vlak te hou. As u daar- 
in faal, stort ons volk in duie. 


Maag hierdie gedaates wat ek in u 
midde aelê het, u help dat u in hierdie 
aroot iand van u aater die geestelik 
versterkte skanse 'n aoeie en deeglike 
weerbaarheidskrag sal openbaar. 


(Oorgeneem uit Die Rhodesiër) 

KATEGESERUBRIEK ..... 





VOORTGESETTE KATEGESE 


1. KATEGESE SELF: 


Kategese is die verkondiging van 
die kerk aan die nie-belydende lid- 
mate van die kerk met die oog op die 
geloof in Jesus Christus. Dit geskied 
aan die nie-belydende lidmate met 
die oog op: die verstaan van hulle 
doop, om huile voor te berei vir die 
aansit aan die nagmaaltafel en hulle 
aanvaarding van medeverantwoorde- 
likheid vir die opbou van die Gods- 
ryk in die algemeen en van die Ned. 
Herv. Kerk jn die besonder. 





DR. M. J. DU P. BEUKES 





(a) Die geloof in Jesus Christus: 

Die kategese vind nie plaas om 
mense te omskep tot beter religieuse 
persoonlikhede nie. Dit is m.a.w. nie 
gewone opvoeding nie. Net soos al die 
ander verkondigingssestaltes van die 
kerk word dit alleen bedien om mense 
te roep tot die geloof en om mense 
in die geloof te bewaar. Daar waar 
die mens hierdie waarheid glo, lei 
dit noodwendig tot belydenis van ge- 
loof in die midde van die gemeente. 
(b) Die doop: 

Tydens die bediening van die doop 
is die betrokkene ,,afgemerk” as mens 
wat vergifnis van sondes deur Jesus 
Christus ontvang het, as mens wat 
God as sy Vader het, as mens in wie 
God met sy Gees wil woon en werk. 
Hierdie genade het God aan die kind 
toegesê voordat die kind dit kon ver- 
dien het. Hierdie genade van God moet 
egter deur die kind later self geglo 
en geleef word. Hy moet weet wat 
dit beteken: om aan God te behoort, 
om geregverdig te wees deur Jesus 
Christus en wat dit beteken as die 
Heilige (Gees in jou woon. Hierdie 
waarheid ken ons alleen uit die Woord 
van God en daarom is die onderrig, 
die kategese noodsaaklik. 

(c) Die nasmaal: 

Die senade aan ons geskenk deur 
Jesus Christus se lyde en sterwe en 
aan ons beseël tydens ons doop wil 
God tot ons eiendom maak. Dit doen 
die Heilige Cees langs die wes van 
die geloof deur middel van Woord 
en sakramente. Die kategese wil ons 
voer van die doop tot die nagmaal 
waar God self ons wil voed en onder- 
hou met die brood wat versadig tot 
in alle ewisheid. 

(d) Mede-verantwoordelikheid: 

Geloof en werke is onlosmaaklik aan 
mekaar verbonde. Die werke waarvan 
hier gepraat word, is werke wat 
gedoen word uit die geloof ooreen- 
komstig wat God self in sy Woord 


leer. Aangesien die Heilige Gees oor 
die kerk uitgestort is, en die kerk 
die ruimte is waarbinne geglo moet 
word, sal hierdie werke ook werke in 
die eerste plek binne die ruimte van 
die kerk moet wees en moet lidmate 
so toegerus word dat hulle hulle ver- 
antwoordelikheid in hierdie verband 
sal besef en uitleef. 

(e) Die kerk: 

Aangesien kategese verkondiging is 
en die verkondiging alleen aan die 
kerk opgedra is, is dit die kerk alleen 
wat kan katkiseer. Die verkondiging 
is die werk van die predikant in die 
besonder en daarom is hy die primêre 
kategeet in die gemeente. Die ouder- 
ling hou opsig oor die leer en lewe 
van die katkisante en die predikante. 
Die gewone lidmate is betrokke by 
die kategese as hulporgane. 

Na hierdie omskrywing van wat 
kategese is, kom die vraag na vore 
of daar in die kerk nog sprake kan 
wees van voortgesette kategese, on- 
derrig wat aanhou nadat iemand be- 
lydenis van geloof gedoen het. As ons 
slegs kyk na die doel van die kategese 
word voortgesette kategese reeds klaar 
aangeteken as dringend noodsaaklik: 
Die geloof in Jesus Christus en die 
belydenis daarvan betref die lidmaat 
sy ganse lewe lank, die betekenis 
van sy doop moet hom altyd by bly, 
voortdurend moet hv aansit aan die 
nagmaaltafel, sy mede-verantwoorde- 
likheid vir die opbou van die ge- 
meente geld lewenslank en die kerk 
behou sy taak om die evangelie aan 
iemand te verkondig totdat hy die 
laaste asem uitblaas. Met ander 
woorde wat die kerk met sy kate- 
gese beoog bly geld selfs nadat die 
lidmaat belydenis van geloof gedoen 
het. 


II. WAT LEER DIE BYBEL I.V.M. 
VOORTGESETTE KATEGESE: 
(a) Kategese (Kategein): 

'n Duidelike omskrywing van die 
aard, doel en stof van die kategese 
vind ons in Lukas 1:1-4. Hier word 
gepraat van 'Theofilus wat gekatki- 
seer is. Die werkwoord ,,Kategein” 
(kategese) staan hier in die verlede 
tyd. Theofilus se kategese is reeds 
agter die rus. Lukas skryf nou die 
evangelie aan hierdie reeds gekatki- 
seerde sodat ,,hv met volle sekerheid 
kan weet”, Nadat Lukas die evangelie 
aan hom geskryf het, gaan hy nog 
verder en skryf ook Handelinge. 
Die kategese gaan dus voort 
selfs nadat Theofilus reeds gelowige 
geword het, nadat hy reeds klaar ge- 
katkiseer is. Die inhoud van die voort- 
gesette kategese is hier dieselfde as 

die van die gewone kategese nl. die 
waarheid van God soos geopenbaar 
in die persoon, woord en werk van 
Jesus Christus. 

In Hand. 18:25 word die woord ,,ka- 
tegese” gebruik in verband met Ap- 
pollos wat gekatkiseer is in die weg 
van die Here. Dit blyk dat hierdie 
onderrig nie voldoende was nie. Hy 
word deur Priscilla en Adguila verder 
onderrig. Hulle het die weg van die 
Here ,,noukeuriger” aan Hom uitgelê. 
Hierdie verdere onderrig van Priscil- 
la en Adguila het daartoe gelei dat 
Appollos: die gelowiges tot veel nut 
was, dat hy die Jode kragtig in 
die openbaar weerlê het en deur die 
Skrifte bewys het dat Jesus die Chris- 
tus is. 


(b) Leer (didaskein): 


Pas voor sy hemelvaart gee Chris 
tus aan sy kerk `n bepaalde opdrag: 
,Gaan dan heen maak dissipels van 
alle nasies en doop hulle in die Naam 
van die Vader, en die Seun en die 
Heilige Gees en leer hulle om alles 
te onderhou wat Ek julle beveel het.” 
(Matt. 28:19). Indien ons die loop van 
die evangelie, die werk van die kerk 
in die eerste eeue in verband bring 
met hierdie opdrag van Christus dan 
het dit min of meer soos volg daaruit 
gesien: Die kerk het die evangelie 
van Christus aan mense verkondig. 
Nadat hulle geglo het, is hulle ge- 
katkiseer en gedoop. Daarna het die 
kerk voortgegaan om die betrokke- 
nes te leer aangaande Jesus Christus. 
Dit word noodsaaklik gemaak omdat 
die gelowiges moet leer om alles te 
onderhou wat Christus ons beveel het. 
Om dit alles te leer is `n jaar, 10 
jaar, selfs `n leeftyd nie voldoende 
nie. Die eerste christene het dit be- 
sef en daarom het hulle volhard in 
die leer van die apostels (Hand. 2: 
49). 

Die begrip ,leer” (didaskein) word 
in die Bybel gebruik onlosmaaklik 
verbonde aan die ander verkondi- 
giresgestaltes. Sy verband met die 
prediking en die pastoraat (huisbe- 
soek) word veral duidelik aangetoon 
in Hand. 20:20. Paulus sê hy het niks 
agtergehou van wat nuttig is om aan 
die Efesiërs te verkondig en hulle te ' 
onderrig in die openbaar en in hulle 
huise nie. Om sy amptelike werk 
in Efese te beskryf maak Paulus ge- 
bruik van 2 begrippe nl. ,,verkondig” 
en leer”. Hierdie twee begrippe kan 
ons miskien die beste vertaal met 
preek en onderrig. Die begrip ,in 
die huise” kan die beste vertaal word 
met .,van huis tot huis”. Dit is dus 


[1] Na volgende bladsy 

beskrywing van sy pastorale werk- 
saamheid. Die ,in die openbaar” is 
aan die anderkant beskrywing van sy 
werk in die erediens vergaderde ge- 
meente, Die noodwendige afleiding is 
dat Paulus se verkondiging in die 
erediens en tydens die pastoraat, altyd 
die element van ,,leer” (onderrig) 
bevat het. (Vgl. ook Hand. 28:31). 
Die verband tussen die leer en die 
pastoraat word ook duidelik onder- 
streep in Ef. 4:11. Verskillende amps 
draers van die kerk word genoem. 
Daar word o.a. melding gemaak van 
die ,,herders” en die ,,leraars”. Die 
meeste kommentare is dit eens dat 
hierdie twee benaminge was vir een 
groep evangeliedienaars. Met hierdie 
benaminge word onderstreep: Dat die 
evangeliedienaar tydens sy kategese 
nie ophou om pastor te wees nie en 
tydens sy pastoraat nie ophou om 
leermeester te wees nie. 

Wat of waarin bestaan die ,,leer”? 
Die beste antwoord op hierdie vraag 
word gegee deur prof. J. I. de Wet: 
“Di. die sistematiserende verduide- 
liking van die aangekondigde heil 
binne die semeenskap van hulle wat 
reeds die evangelie gehoor en ge- 
glo het. Dit is afwysinge van die 
dwaalleer deur moukeurig en ver- 
staanbaar die dinge aangaande die 
Heer te leer” (J. I. de Wet, Proef- 
skrif bl. 21). Die ,leer” is nie net 'n 
weergee van Bybelse feite nie, maar 
'n dieper inlei in die waarheid van 
God. Dit spreek nie net van een deel 
van God se openbaring nie, maar 
van die hele openbaring, die hele 
Skrif in samehang. Hierdie ,,sitema- 
tiserende verduideliking van die aan- 
gekondigde heil” maak die bestaan 
en die gebruik van die belydenis 
skrifte in die kerk noodsaaklik. 


(c) Opbou (oikodomêo) 


Veral by die apostel Paulus kom die 
gedagte sterk na vore dat die geloof 
nie staties is nie. Dat die mens nie 
alleen geroep moet word tot die ge- 
loof nie, maar steeds in die geloof 
versterk moet word. Die einddoel van 
die kerklike verkondiging is nie vir 
hom 'n eenmalige belydenis nie, maar 
dat die betrokkene steeds so in die 
geloof versterk sal word dat hy tel 
kens opnuut sal bely dat hy glo. Om 
hierdie gedagte van steeds versterk 
word in die geloof, tot uitdrukking 
te bring, maak hy gebruik van die 
begrip ,opbou”. Die gedagte van op- 
bou berus op die Nieu-Testamentiese 
veel voorkomende begrip van die ge- 
meente as gebou, huis, tempel van 
God. (Vergelyk 1 Kor. 3:16 en 17: 
2 Kor. 6:16 en Ef. 2:21). 

Die mees omvattende bou-terminolo- 
gie wat op die gemeente toegepas 
word vind ons in Ef. 2:19-22. Hier 
word van die heidene gesê dat hulle 
nie meer vreemdelinge en bywoners 
is nie, maar medeburgers en huisge- 


note van God. Hulle staan nie meer 
as ,stene” buite die gemeentelike huis 
nie, maar deur Jesus Christus is hulle 
nou in die gebou ingevoeg, waarvan 
Jesus Christus self die hoeksteen, die 
sluitsteen, die draende grond is. Son- 
der Hom kom die gebou die gemeente, 
die gelowige tot `n val. Deur die wer- 
king van die Heilige Gees wil God 
hierdie gebou verder opbou. Hierdie 
opbou vind plaas op die eenmaal ge- 
legde fondament Jesus Christus (1 
Kor. 3:10 en 11). Vir die bou van 
die gemeente is dit nodig dat soos 
hulle deur die werking van die Gees 
Hom aangeneem het, en aangaande 
Hom geleer het (Kol. 2:6, Ef. 4:20 
en 21), so ook in Hom sal wandel en 
bly. Dit vind plaas, nie deur `n een- 
malige handeling nie, maar deur 
'n voortgesette. Alleen langs hierdie 
weg sal hulle gevrywaar word van 
onsekerhede en van die feit dat hulle 
soos kinders is wat heen en weer ge- 
slinger word deur elke wind van lering 
(verg. Ef. 4:14). Die opbou wil lei dat 
almal sal kom tot die eenheid van die 
geloof en tot die waaragtige kennis 
van die Seun van God (Ef. 4:13). Dit 
gaan in die opbou om die volle bewus- 
wording, die kennis. die insig in die 
alles omvattende betekenis van Chris- 
tus. Hier is nie sprake van `n suiwer 
teoretiese of spekulatiewe kennis nie, 
maar kennis van die volle heil wat 
geskenk is deur Jesus Christus. 


Die opbou bestaan nie net daarin 
dat 'n aantal stene bygevoeg sal word 
nie, maar dat elke steen wat byge- 
voeg word, stewig in die gebou in- 
gevoeg word. sodat daardie ,,steen” 
nie net steen in naam sal wees nie. 
maar dit sal wees wat hy geword 
het deur Jesus Christus, 'n lewende 
Steen” tot eer van God. Hierdie op- 
bou bestaan in die bybring van die- 
gene wat nog nie tot die geloof in 
Jesus Christus gekom het nie (Rom. 
15:20) en daarbv as die innerlike ver- 
sterkine en volmaking van hulle wat 
reeds tot die geloof gekom het. Nie 
alleen `n toename in aantal nie maar 
ook in geloof. 


Ooreenkomstig die heilshistoriese 
karakter van die gemeente moet hier- 
die opbou gesien word as die voort- 
gaande werk van (God self aan sv 
volk met sy Gees (Rom. 14:19 en 
20). Om hierdie opbouwerk te dnen 
gebruik God instrumente nl. profete 
en apostels. die ampsdraers van die 
kerk (Ef. 2:20). Ter wille van hierdie 
opbou rus God die gemeente toe met 
allerlei sawes en kragte. as mede 
met verskillende bedieninge (verg. Ef. 
4:11, 2 Kor. 10:8 en 13:10). In die 


besonder dien die samekoms van die ' 


gemeente. met sy kern die verkondi- 
ging van die Woord tot opbou van die 
gemeente (Rom. 15:90). 

Nie alleen spreek die apostel Paulus 
van die feit dat die gemeente opge- 


bou moet word nie, hy gaan self oor 
tot die daad. Hy stig nie net gemeen- 
tes en laat hulle dan aan hulle eie 
lot oor nie. Hy roep nie alleen tot 
die geloof nie, maar versterk, bou 
ook op in die geloof. Telkens wanneer 
mense tot die geloof gekom het, en hy 
`n gemeente gestig het, keer hy terug 
na daardie gemeente. Hierdie terug- 
keer van hom was nie bloot `n sosiale 
besoek uit belangstelling nie, maar 
geleentheid waartydens hy opnuut die 
evangelie aan hulle verkondig het. 
Dit was nakoming van die opdrag van 
Christus nl. ,.leer hulle om alles te 
onderhou wat ek julle beveel het.” 
Dit het gedien om die gemeente die- 
per in te lei in die waarheid van 
Jesus Christus, om die dwaalleer wat 
ingesluip het pertinent af te wys. 


Selfs die briewe van die apostel 
Paulus wil dien om die gemeente 
verder op te bou in die geloof. Dit 
wil dien tot `n verdere ontvouing, 
'n verdere onderrig, 'n voortgesette 
opbou van die gemeente in verband 
met Jesus Christus. Dit wil dien as 
reël en rigsnoer hoe hulle wat reeds 
tot die geloof gekom het sal leef uit 
dankbaarheid. Dit wil die gemeente 
toerus vir hulle dienswerk in die wê- 
reld. Dit wil die gemeente, elke ge- 
lowige so opbou en toerus dat elkeen 
op sy beurt self sal begin om getuie 
te wees van Jesus Christus. 


SAMEVATTEND: 


1. Elkeen wat tot die geloof in 
Jesus Christus gekom het, moet ver- 
der in hierdie geloof opgebou word. 

2. Hierdie opbouing doen God self 
met sy Gees d.m.v. die verkondiging 
van die evangelie deur die ampsdra- 
ers van die kerk. 

3. Hierdie opbouing geskied langs 

die weg van die bestaande verkon- 
dieinsseestalte van die kerk. 
4. Die vraae en die behoefte na ver- 
dere gestaltes kan nie sondermeer 
aanvaar word nie. maar ook nie son- 
dermeer afgewys word nie. 


(word vervolg) 


Werkende Miedetd 


Daar is moeders van klein en op- 
groeiende kinders wat hulle aktiwi- 
teite buiten hulle gesin ontplooi. Sv 
neem 'n groot plek in in kerklike en 
sosiale werk, maar ten koste van hul- 
le gesin. Haar kinders ontbeer baie. 
die ooe wat oor hulle waak. die hart 
wat hulle in moeilikheid verstaan. die 
hand wat soveel weeneem en gee. Met 
een woord die ..nie te mis” moeder- 
liefde. Sv is `n begaafde vrom. Dit 
blvk duidelik maar sv is huitenhiis 
beeaaf. Tn huis jis haar moederliefde 
dikwels afwesie. Dit is nou reeds so. 
maar hoe sal oor tien jaar die ge- 
volce hiervan wees? 





— A. Groot. 

DIE 


Liewe Maats, 


Andermaal het 'n jaar verbygevlieg. 
As ons terugdink aan hierdie jaar met 
al sy ryke seëninge dan kan ons net 
opreg dankbaar wees vir alles wat 
onse hemelse Vader vir ons so milde- 
lik gegee het. Ons dink terug aan die 
lieflike reëns wat ons gehad het, die 
groot damme wat vol geword het, die 
mooi oeste wat ons boere gemaak 
het, die lieflike natuur, dit alles maak 

ons hartjies baie bly. Maar ons moet 
ook terugdink dat ons hierdie jaar ook 
ander seëninge van ons hemelse Vader 
ontvang het. Dink maar net aan die 
kos en klere wat ons elke dag kry, 
aan die voorreg wat ons het om skool 
te gaan, en te leer sodat ons ook een- 
dag ons eie huis kan hê en ons eie 
geld verdien. Ons dink ook aan die 
lewe en gesondheid wat ons ontvang 
het om te kan speel en leer en werk. 
Ons dink aan ons mammas en pappas 
wat so baie vir ons opoffer. Ons dink 
aan ons onderwysers — nie net in 
die dagskole nie, maar ook daar in ons 
kategese-klasse. Ons dink aan ons pre- 
dikant, die kerkraad, en dan is ons 
harte opreg dankbaar vir alles wat ons 
ontvang het. Mag hierdie nuwe jaar 
vir julle almal groot vreugde en plesier 
bring, maar bo alles dankbare hartjies 
vir alles wat ons so onverdien ont- 
vang. Mag dit goed gaan met julle 
almal. 


INDELING VIR SEWE-JARIGES 
Derde Sondag van Januarie 1975 


1. Geloofsleer: 
Teks van vraag 1: Julle behoort 
aan Christus. 


2. Bybelsegeskiedenis: Die Skep- 
ping. 
In die boek Genesis in die eerste 
hoofstuk lees ons van die Skep- 
ping. Ons lees dat die aarde woes 
en leeg was en dat daar groot 
duisternis oor die wêreld was. En 
die Here het hierdie duisternis 
gesien en Hy het besluit om 
daaruit iets wonderliks te skep. 
En God het op die eerste 
dag lig gemaak. Skeiding tussen 
daa en naa. Op die tweede dag 
het God lug gemaak. Die skeiding 
tussen die waters bo en onder 
deur die uitspansel of lug. Op die 
derde dag skep Hy die water en 
droë grond en so het al die berge 
en riviere en seë ontstaan en ook 

die plante. Op die vierde dag het 
God die son en die maan en die 
sterre gemaak, sodat hulle vir 
ons as tekens kon dien. Daar was 
ook nou verskil tussen dag en 
nag. Op die vyfde dag, skep God 
die bewoners van die lug en die 
water, d.w.s. die voëls en die 
visse. Op die sesde dag, sken 
God die bewoners van die vaste 
grond- die kruipende- en ander 
diere en ook op dieselfde dag die 
mens. En nou lees ons daar ,,God 
het die mens na sy beeld en sy 
gelykenis geskape.” En julle weet 
toe God alles klaar gemaak het, 
toe het Hy gesê: Dit is goed, dit 
is baie goed. Die sewende dag, 
wat het God op die sewende dag 
gemaak? Nee, toe het Hy niks ge- 
maak nie. Toe was sy ganse skep- 
ping klaar. Op die sewende dag 
het God gerus van al sy werk wat 
Hy gedoen het. En daarom leer 
ons ook in die Tien Gebooie dat 
die Sabbatdag die rusdag van 
God is, maar nie net van God nie, 
maar van al die mense. Die mense 
moet dan ook rus sodat hulle tyd 
kan hê om God te dien. En om 
God te dien beteken dat ons kerk 
toe moet gaan, en daar luister en 
hoor van al sy wonders wat Hy 
gedoen het — ook hoe Hy die 
aarde en die hemel en alles ge- 
skape het. 


VIERDE SONDAG 
Geloofsleer: 


Teks b van vraag 2: En dit is die 
ewige lewe dat hulle U ken Jesus 
Christus. 

Bybelsegeskiedenis: Die sondeval 
van Adam en Eva in die paradys. 
God het die mens gemaak na sy 
beeld. Die eerste mens se naam 
was Adam. Daarna het God vir 
hom 'n vrou gemaak, haar naam 
was Eva. Die Here het vir hulle 'n 
pragtige tuin geplant — Die tuin 
van Eden of ook genoem die Pa- 
radys. In hierdie tuin was aller- 
hande pragtige bome wat die 
heerlikste vrugte gedra het. Van 
al hierdie vrugte kon hulle eet, 
maar daar was twee bome waar- 
van die vrugte nie geëet mog 
word nie. Die slang was 'n baie 
listige dier. Die slang is die ou 
satan. Hy het vir Eva gesê dat sy 
net soos die Here self goed en 
kwaad sal ken as sy van daardie 
verbode vrugte eet. So het die 
slang vir Eva verlei. Sy het van 
die vrugte geëet en ook vir Adam 

gegee en Adam het ook daarvan 
geëet. Toe hulle klaar geëet het, 
het hulle besef dat hulle sonde 
gedoen het. Toe kom hulle ook 
agter dat hulle naak is. Nakend 
beteken dat hulle nie klere aan het 
nie. Hulle het toe dadelik vye-blare 
geneem en daarvan vir hulle klere 
gemaak. En net soos stout kinders 
het hulle dadelik gaan wegkruip 
omdat hulle geweet het dat hulle 
sonde gedoen het. Maar hoe kruip 
'n mens nou vir die Here weg? 
Toe die Here in die aand kom 
kuier, het HY vir Adam en Eva 
geroep. Toe Hy hulle kry, weet 
Hy oombliklik dat hulle sonde ge- 
doen het. Dadelik beskuldig Eva 
die slang dat hy vir haar die 
vrugte gegee het Adam sê 
weer dis Eva wat vir hom die 
vrugte gegee het. So het hulle 
mekaar beskuldig. As straf moes 
hulle uit die tuin uitgaan en engele 
van die Here het die tuin bewaak 
dat hulle nie weer sou terugkom 
nie. As straf ook vir hulle sonde 
het die Here die aarde vervloek. 
Dit beteken dat die aarde nie 
meer so vrugbaar sou wees nie. 
Dat daar ook dorings en distels, 
siekte en dood sou kom en dat 
die mens hard moes werk om elke 
dag genoeg kos te hê. So het 
Adam en Eva die Paradys op 
aarde verloor omdat hulle onge- 
hoorsaam was. 


INDELING VIR AGT-JARIGES 


Derde Sondag van Januarie 1975 
1 


Geloofsleer: 
Teks d van vraag 35: Die straf 
wat vir ons die vrede aanbring 
was op Hom. 
Bybelsegeskiedenis: Geboorte, le- 
we en roeping van Moses. 
Nadat Jakob en al die broers van 
Josef ook na Egipteland gekom 
het, het hulle die land Goosen 
gekry om in te woon. Soos die 
jare kom, het die lsraeliete al- 
meer geword. Israeliete was toe 
die naam van Jode, want julle sal 
onthou dat Jakob se naam mos 
na Israel verander is. Na Josef se 
dood, het daar later 'n ander 
Farao oor Egipteland geheers. Hy 
het nie meer geweet van hoe Jo- 
sef die Egiptenaars en almal gered 
het van die hongersnood nie. Die 
Israeliete het te baie geword, te 
veel geword en hierdie Farao het 
bang geword dat die Israeliete la- 
ter meer sou word as die Egipte- 
nare. Hy het toe 'n plan beraam. 
] Na volgende bladsy 

Hy het besluit om al die Israe- 
litiese seuntjies wat gebore word 
in die Nylrivier te gooi. ÉEen- 
dag het die prinses na die Nyl- 
rivier gegaan en daar 'n wiegie 
tussen die riete gevind. In hierdie 
wiegie was 'n klein baba-seuntjie. 
Ja ons weet, julle weet wat sy 
naam was. Dit was Moses. Moses 
se ouers se naam wat Amram en 
Jogebed. Ons weet ook hoe die 
prinses gevra het dat hierdie 
seuntjie vir haar grootgemaak 
moes word en so het Moses in 
die paleis van die koning gekom, 
die Farao. Toe Moses opgegroei 
het, het hy eendag 'n Egiptenaar 
doodgeslaan wat met 'n Israeliet 
baklei het. Toe moes Moses vlug. 
Hy het vér die woestyn ingevlug 
na die land Midian en daar by 
die priester Hetro gaan werk. Hy 
het vir hom as veewagter diens 
gedoen, d.w.s. hy het die vee van 
die priester opgepas. Terwyl hy 
eendag met die vee naby 'n berg 
was, dit was die berg Horeb, sien 
Moses 'n baie eienaardige ding — 
'n brandende doringbos. Toe hy 
naby die bos kom, het die Here 
met hom gepraat. Die Here het 
vir hom bevel gegee om na Egip- 
teland terug te gaan en sy volk, 
die Israeliete, uit te lei uit die land 
van Egipte. Moses het aller- 
hande verskonings gemaak, maar 
die Here het hom oortuig dat hy 
moes gaan. Hy sou sy broer 
Aaron saam met hom stuur. 
So het Moses en Af#ron dan 
teruggegaan na Egipte en won- 
derlike tekens voor die koning 
gedoen. Ek wonder of julle 
nog onthou watter tekens Moses 
en Aaron gedoen het, Ja, julle is 
reg. Julle onthou nog die staf wat 
'n slang geword het, en die hand 
van Moses wat melaats geword 
het. Maar tenspyte van al hierdie 
tekens, wou Farao nie die Israe- 
liete laat trek nie. 

ERDE SONDAG VAN JANUARIE 
Geloofsleer: 

Teks van vraag 36: Vervloek is 
elkeen wat aan 'n hout hang. 
Bybelsegeskiedenis. Die geskiede- 
nis van Moses staan vir ons op- 
geteken in die boek Exodus. Ver- 
lede week het ons gehoor en 
gelees hoe Moses en Af#ron die 
tekens voor Farao gedoen het, 
maar dat die Farao nie wou luister 
om die (Israeliete te laat trek 
nie. Vanaf Exodus 7 tot 15 lees 
ons in die Bybel van al die plae 
wat oor Egipte gekom het. Kan 
julle nog die plae onthou? Kom 
ons kyk. Water in bloed verander; 
paddas; muskiete, steekvlieë; 


pes; swere aan mens en dier; 
hael; sprinkane; drie dae duister- 
nis; en die tiende plaag — die 
dood van die eersgeborenes. Eers 
na die tiende plaag, het Farao be- 
sluit om die Israeliete te laat trek. 
Hierdie tiende plaag — die dood 
van die eersgeborenes is ook 'n 
skadubeeld of voorspelling van 
Jesus se dood as eersgeborene 
aan die kruis op Golgota. Daar 
word ook verder in Exodus vir 
ons vertel van die instelling van 
die Paasfees, d.w.s. die lam wat 
die Israeliete moes slag en die 
bloed aan die deurkosyne. Ons 
weet ook dat hierdie lam wat ge- 
slag is, eintlik sinspeel op Jesus 
as Lam van God wat vir ons ge- 
kruisig is. Die Egiptenaars was 
baie hartseer oor die dood van 
hulle eerstelinge. Hulle het die Is- 
raeliete eintlik gesoebat om te 
trek, en sommer ook goud en 
allerhande kosbare goed vir die 
Israeliete gegee. Die Israeliete het 
toe dadelik begin trek — die 
woestyn in. Die Here het hulle 
egter nie met 'n kortpad nie, maar 
met 'n ompad deur die woestyn 
na die Rooi See gelei. Skaars het 
hulle by die Rooi See aangekom, 
of die Egiptenaars het spyt gekry 
dat hulle die Israeliete laat trek 
het. Hulle het hulle hele leër, met 
al die perde en strydwaens by- 
mekaar gemaak en die Israeliete 
agterna gejaag. By die Rooi See 
het Moses met sy staf op die wa- 
ter geslaan. Die Here het 'n sterk 
wind laat waai en die waters is 
gekloof. Dit beteken dat daar 'n 
pad deur die water gegaan het na 
die oorkant toe. Toe die Israeliete 
omkyk, het hulle die Egiptenaars 
agter hulle sien aankom. Gou 
het hulle deur die Rooi See getrek. 
Die Egiptenaars het toe gedink dat 
hulle ook kon deurgaan. Maar toe 
hulle in die middel van die Rooi 
See was, het Moses weer met sy 
staf op die water geslaan en die 
Rooi See het bo-oor hulle toege- 
maak sodat al die Egiptenaars 
daarin verdrink het. Die Israeliete 
het toe 'n danklied gesing vir hier- 
die wonderlike verlossing van die 
Here. So verlos en red die Here 
almal wie in Hom glo en op Hom 
vertrou. 


INDELING VIR NEGE-JARIGES 


Derde Sondag van Januarie 1975 
dié 


Geloofsleer: 

Teks van vraag 69: En almal die- 
selfde geestelike spys geëet en 
almal dieselfde geestelike drank 
gedrink. 


] Blaai om 


Dr. Gollin se 
Pille 


Prys 36c & 6Dc. 


vir GAL en LEWER 


Blakende gesondheid is die teenooi 
gestelde van die volgende klagte. 


NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel ge 


Die beproefde en beste middel — 


Dr. Gollin se Gal- 
en Lewerpillc 


Prys: 3bc & 65c van alle Aptekert 
of van 


G. FOURIE 
Posbus 762, Pietermeritzburg 

HERVORMER 


7] Vervolg van vorige bladsy 


2. Bybelsegeskiedenis: Die inhoud 


van die boek Josua. Na die dood 
van Moses het die Here Josua 
beveel om die volk die belooide 
land in te lei. Verkenners is eers 
na die stad Jerigo gestuur. Ver- 
kenners is net 'n ander naam vir 
spioene. Nadat die spioene terug- 
gekeer het, het die volk deur die 
Jordaanrivier getrek net soos hul- 
le destyds deur die Rooi See ge- 
trek het. Die Here het die water 
gekloof sodat hulle kon deurtrek. 
Up die wal op die anderkant van 
die Jordaan, het elke stam 'n klip 
uit die Jordaan geneem en dit 
daar opgerig; en daar het die volk 
die Paasfees gevier. Julle onthou 
mos nog hoe die Paasfees inge- 
stel is met die slag van die lam. 
Daarna kry ons die aanval op 
Jerigo. Ons weet almal hoe won- 
derbaariik die Here die mure van 
Jerigo laat inval het. Die bevel 
van die Here was dat almal en 
alles in die stad Jerigo met die 
vanvloek getref moes word. Ban- 
vloek beteken dat alles vernietig 
moes word. Een van die Israeliete 
met die naam van Agan, het egter 
vir hom van die goed gesteel en 
dit weggesteek, sonder dat Josua 
dit geweet het. Toe hulle na die 
val van Jerigo die stad Ai wou 
inneem is die Israeliete verslaan. 
Josua het baie treurig gevoel. Hy 
het gedag dat die Here hulle ver- 
laat het en nie meer met hulle 
saamtrek nie. Die Here het egter 
die misdaad van Agan gesien, al 
het hy dit in die geheim gedoen. 
Nadat die misdaad van Agan ont- 
dek is, en hy doodgemaak is, is 
Ai ingeneem. Daarna het Josua 
'n altaar op die berg Ebal gebou. 
Ons kry ook in die boek Josua die 
verhaal van die Gibeoniete wat op 
'n listige wyse met die Israeliete 
'n vredesverdrag gesluit het en so 











gehelp sodat hy op hierdie won- 
derlike manier die land kon in- 


neem — die beloofde land — die 
land Kanaan — die land wat oor- 
loop van melk en heuning — die 
heilige land. 

Vierde Sondag van Januarie 
Geloofsleer: 

Teks van vraag 70: Voorwaar, 
voorwaar Ek sê vir julle, as julle 
nie die vlees van die Seun van 
die Mens eet en sy bloed drink 
nie, het julle geen lewe in julle 
self nie. 

Bybelsegeskiedenis: Nadat Josua 
die hele land ingeneem het, is die 
land onder die verskillende stam- 


me verdezl. Kyk na die kaartjie 
om die vorskiliende gedeeltes van 
die stamme te leer. Daar was ook 
vry-stede aangewys. As iemand 
per ongeluk 'n ander een doodge- 
slaan het of doodgemaak het, kon 
hy na een van hierdie stede vlug 
en niemand kon hom dan daarin 
enige leed aandoen nie. Die laaste 
gedeelte van die boek Josua han- 
del oor die laaste boodskap van 
Josua. Eers het hy die Israeliete 
vermaan om nie van die Here af- 
vallig te word nie. Daarna het hy 
die volk herinner aan God se 
goedheid in die verlede en by 
hulle aangedring om hulleself aan 
die diens van die Here te wy. Die 
volk het toe so aan Josua belowe. 
In Josua 24:15 kry ons die be- 
roemde afsluitingswoorde van Jo- 
sua wat so lui: ,Maar as dit ver- 
keerd is in julle oë om die Here 
te dien, kies dan vir julle vandag 
wie juile wil dien: of die gode wat 
julle vaders daar oorkant die Eu- 
fraat gedien het, Of die gode van 
die Amoriete in wie se land julle 
woon; maar ek en my huis, ons 
sal die Here dien.” Toe Josua 
honderd en tien jaar oud was, is 
hy dood en begrawe. Daarna is 
die doodsbeendere van Josef wat 
die volk uit Egipteland saamge- 
bring het, soos wat Josef op sy 
sterfbed gevra het, her-begrawe 
en uiteindelik is ook die hoë pries- 
ter die seun van Aêron daar in die 
beloofde land oorlede. Moses en 
Aêron het wel nie die beloofde 
land binnegegaan nie, maar die 
volk wat hulle uit Egipte uitgelei 
het, het veilig in die land Kanaan 
aangekom. 





ADVENT: HY KOM 


hulle lewens gespaar is. Nadat die Terwyl jy in die land van ballingskap in die sweet van jou aangesig jou brood 
hole d ES idelko deel van! die land eet, klink die woord: ,,Die Here kom!” 


Kanaan ingeneem is, het Josua na 
die noorde van die land gegaan en 
ook daardie deel van die land ver- 
ower. Baie konings is deur hom 
verslaan. In Josua 11 en 12 kan 
ons lees van al die oorwinnings 
wat hy behaal het. As ons sê 
Josua het die oorwinnings be- 
haal, dan is dit eintlik nie reg 
nie. God het die oorwinnings laat 
behaal. Omdat Josua op die Here 
vertrou het, het die Here vir hom 


Waar sal jy heengaan van sy Gees en waarheen vlug van sy aangesig? Moenie 
vlug nie, moenie verskrik word nie! Hy kom nie gewapen nie; Hy kom nie 2m te 
straf nie. Saligmaak, dit is wat Hy wil. En sodat jy nie weer sal sê: Ek het u stem 
gehoor, daarom het ek my verberg, (Gen. 3:10) kyk, daarom kom Hy as 'n kind, 
wat nog nie kan praat nie. Hy het 'n klein knapie geword. Sy moeder draai Hom 
in doeke toe, en nog sidder jy van vrees! Let dan tog hierop, dat Hy nie gekom 
het om te verderf nie, maar om te red. Reeds stry Hy teen jou twee grootste 
vyande, die sonde en die dood. Hy het verskyn om albei te oorwin, en van altwee 
sal Hy verlos. 


Bernard van Clairvaux 

HEILIGING 


(] Van bladsy 25 


Hierdie gawe aan die gemeente en 
dus aan elke gelowige het egter mee- 
gebring dat hulle ook in baie beson- 
dere sin geroepenes van God was. 
Hulle is geroep om te leef soos mense 
wat deur God geheilig is — afgesonder 
is tot sy diens. Hulle moes inderdaad 
word wat God hulle ook alreeds in 
Christus gemaak het. God het hulle 
afgesonder vir sy diens en om aan 
Hom te behoort. Daarom ook die op- 
drag: ,,Wees heilig, want Ek is heilig.” 
Kortom: die gawe van die heiliging 
was tegelyk ook die opdrag om te 
lewe soos mense wat geheilig is. Die 
gelowiges wat deur God afgesonder is 
om in die wêreld sy eer te verkondig, 
moes ook so lewe dat hulle deur hul 
lewenswandel onderskeibaar was van 
die wêreld. Anders kon daar wel ern- 
stige vrae wees aangaande hul roeping. 

Ons kan ook heiliges genoem word, 
omdat ons Heer heilig is en ons vir sy 
diens afgesonder het. Maar ons moet 
daarmee saam ook goed besef: hierdie 
groot gawe bring vir ons ook die ver- 
antwoordelikheid mee om te word wat 
die Here ons reeds gemaak het. Mis- 
kien is ons halfhartigheid en louheid 
in sy diens dalk juis daaraan toe te 
skryf dat ons nog nie ten volle die 
volheid van sy genade aanvaar het nie. 
Die volheid van sy genade behels ook 
ons heiliging. 

3 





DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vernederende liggaam aan Sy verheer- 
likte liggaam gelyk sal maak. 


om liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulie deur sy genade beteken het. 


JOUBERT, Izak. Met weemoed en stil 
verlange dink ek vandag weer terug 
aan jou. 3 jaar gelede 12 Desember 1971 
daar ver in Thabazimbie-hospitaal, lank 
is die blomme al reeds verwelk en ver- 
droog op jou graf nog net mooi herin- 
neringe kan die leemte vul, maar geluk- 
kig nêrens is 'n Vriend getrouer, as Hy 
wat ons node weet. 


As ons dagtaak oor is 

en ook ons rustyd kom 

sal God self die newels wegtrek 
En sal ons verstaan waarom. 


Jou eensame eggenote, 
Johanna Joubert, 
Bonnievale, K.P. 

Vroër Thabazimbie. 


D. J. PRINSLOO. In liefdevolle herin- 
nering dink ons weer aan ons geliefde 
eggenoot en vader, wat van ons deur 
die dood weggeneem is op 16.12.1973. 
Ons sal hom nooit vergeet nie. 


Eggenote en kinders. 
M. Prinsloo. 
Eendracht. 

LEES! 


A. H. van Zyl, Net een Boek, N.G. 
Kerkboekhandel, Pretoria 1974. 126 
pp. Prys R5,75. 

Met hierdie boek verskyn die derde 
in die reeks ,,Boeke by die Bybel” 
(afd. 1): Die bekende radiopersoon- 
likheid, Bybelvertaler en Pretoriase Ou 
Testamentikus is nie alleen outeur van 
al drie nie, maar ook mederedakteur 
van die reeks. Sy doel met hierdie 
nuwe boek is om te vertel hoe die Ou 
Testament gegroei het tot 'n enkele 
versameling van geskrifte. Dit is 'n 
boeiende verhaal en sekerlik ook leer- 
saam vir nie-teoloë. Ek wil lesers van 
Die Hervormer nie vermoei met 'n teg- 
niese resensie nie, maar by wyse van 
bekendstelling tog 'n paar opmerkings 
maak. 

Die titel van die werk is nie sonder 
probleme nie. Die geskiedenis van die 
kanon is die geskiedenis van 'n ver- 
sameling van boeke wat nooit werklik 
een boek geword het nie. Dat die OT 
net een boek is, is alleen in 'n baie 
bepaalde sin waar; deur so 'n uit- 
spraak word die eenheid in die teolo- 
giese gehalte beklemtoon. Maar die 
normale lidmaat hoef nie van so iets 
oortuig te word nie — almal glo dit. 
Dit sal veel leersamer wees om die 
verskeidenheid in hierdie eenheid te 
beklemtoon. 

Prof. Van Zyl slaag in sy doel om- 
dat hy hom deurgaans oriënteer aan 
die uiters belangrike feit dat gesag 
aan kanonisiteit voorafgaan en nie 
andersom nie. Alleen met so 'n uit- 
gangspunt is dit moontlik om die 
kanongeskiedenis as 'n groeiproses te 
beskryf en die wording van die OT te 
volg van die eerste spore tot by die 
afsluiting lank daarna. 


Die kanongeskiedenis oorvleuel 
soms met 'n ander Ou Testamentiese 
vak, nl. die Inleidingswetenskap; daar- 
mee reken prof. Van Zyl in elk geval. 
Mens moet eerder sê dat die kanon- 
geskiedenis deel uitmaak van die In- 
leidingswetenskap. Daarom sou die 
Ou Testamentikus 'n bietjie meer aan- 
dag van die skrywer verwag vir pro- 
bleme wat op dié terrein opduik (bv. 
die vraag na die oorspronklike einde 
van die ,,mosaiese” boeke — Deutero- 
nomium of Josua?). Mens sou ook 
iets meer substansiëels verwag oor 
die onderskeiding van sulke begrippe 
soos Apokriewe en Pseudepigrawe. 
Soms gebruik prof. Van Zyl verwar- 
rende uitdrukkings waarmee hy hom- 
self eintlik weerspreek, bv. dat mense 
gesag aan die ,,mosaiese” boeke sou 
toegeken het (p. 47) — en dit terwyl 
die opset van die hele boek afhang 
van die goddelike gesag van Bybel- 
boeke. 


LEES! 


Daar is baie kleiner slordigheidjies 
en hinderlikhede in die boek, bv. on- 
wetenskaplike transkripsies, inkonse- 
kwente kursivering, spelfoute, punk- 
tuasiefoute en dergelike. Maar die 
grootste beswaar wat ek teen die 
boek het, is die skrywer se vermoeien- 
de styl. Prof. Van Zyl mag 'n groot 
geleerde en Bybelvertaler wees, maar 
sy hantering van verhalende Afrikaans 
pynig die leser tot in die murg. Sy 
formulerings is dikwels besonder lomp 
en sy sinsbou Duits-Nederlandisties. 
Vergelyk bv. die volgende sin op p. 73 
(waar daar waarskynlik nog 'n woord 
uitgeval het): ,,Deur die lys van boeke 
wat by Oumran as ,canonical or prob- 
ably canonical beskou is, te vergelyk 
met die Joodse kanon (die Massorete 
teks) in die Alexandrynse van die 
Septuagint en Vulgaat, het Eybers die 
grootste gemeenskaplike faktor in 
hierdie drietal probeer vind, en bepaal 
watter boeke normatief was op die 
tydstip toe die sekte van die res van 
die Jode in ongeveer 130 v.C. afgeskei 
het.” 'n Lys kon probably by Oumran 
as canonical beskou gewees het, 


LEES! 


maar geen lys kon by Oumran 
as probably canonical beskou gewees 
het nie. Die boek wemel van sulke 
paragrafale sinne en uitdrukkings soos 
,die op skrif gestelde prediking”, 
hierdie van die res van die Jodendom 
afgeskeie groep”, ,,deur die vooraf- 
gaande op skrif gestelde gesagheb- 
bende woord” ens. Vergelyk ook nog 
,n nuwe gesaghebbende woord (da- 
bar) of openbaring aanvullend by en 
verklarend van die vorige (deels al op 
skrif gestelde) openbaring” (pp. 46- 
47) en die sin bo aan p. 49. Selfs die 
heel eerste sin van die voorwoord is 
lomp geformuleer — so erg dat dit 'n 
gevaarlike dubbelsinnigheid genoem 
kan word. 

Dit is baie jammer dat sulke dinge 
'n andersins goeie boek ontsier. Die 
hoop kan uitgespreek word dat daar 
binnekort geleentheid sal kom om die 
boek te hersien. Nogtans is dit my 
mening dat ons lidmate veel ledige 
uuitjies nuttig kan inspan in die ge- 
selskap van prof. Van Zyl se Net een 
Boek. 

J. A. Loader 

SPREEK IN VREEMDE TALE. 


In die V.S. van Amerika en ook 
elders word daar deesdae veel gehoor 
van spreek in vreemde tale en van die 
doop met die Heilige (Gees. In `n 
hoofartikel van die ,Church Herald”, 
die blad van die Hervormde Kerk 
(Reformed Church) in die V.S.A, 
kom die volgende voor: 

Die ,,spreek in vreemde tale” word 
nie vermeld in die briewe van Petrus 
of Jakobus of Johannes, Judas of 
Paulus nie, behalwe in die eerste 
brief van Paulus aan die gemeente 
van Korinthe, die moeilikste gemeen- 
te met die swakste geestelike lewe 
van al die gemeentes aan wie Paulus 
geskrywe het. Die ,tongetaal” of 
,Spreek in vreemde tale” is. wel nie 
verbied nie, maar dit word ook nie 
aangeprys nie en elke keer wanneer 
dit as geestelike gawe genoem word, 
kom dit altyd laaste aan die beurt in 
die lys. En Paulus moes uit sy pad 
gaan om misverstande uit die weg te 
ruim en reëls vir die gebruik daar- 
van neer te lê. As die nuwe Testament 
goed nagegaan word sal dit blyk dat 
dit nie weet van 'n ,,doop met die 
Heilige Gees? apart van die eerste 
vernuwing deur die Heilige Gees nie. 
Paulus leer duidelik, dat ,,ons almal 
ook deur die Gees gdoop is tot een 
liggaam, of ons Jode is of Grieke, 
slawe of vrymanne” (1 Kor. 12:18). 

KERKLIKE TUG 


Dit gaan by die kerklike tug oor die 
diepste roersels van die hart, oor die 
grondrigting van die lewe, oor die vraag 
wat daar skuil onder die oppervlakte, 
of daar geloof, dan wel of daar ongeloof 
is. 


Dit moet ons by die Christelike tug 
om presies dieselfde te doen wees, waar- 
om dit ook met God te doen is. Om 
van die dood te red. 


Die kerk het Christelike tug meestal 
vervlak en veruitwendig, asof dit alleen 
gaan oor die uitwendige daad en die 
uitwendige leer. 


In die kerk gaan dit egter oor iets 
vreeslikers, om die ewige lewe of die 
ewige dood. 


Daarom is die doel van die kerklike 
tug nie die straf nie, maar die behoud, 
nie die uitwendige nie, maar die in- 
wendige, die innerlike verbetering en 
bekering, nie die straf oor die verkeerde 
daad nie, maar die goddelike vergewing 
van die sondedaad, om deur die lewend- 
makende Woord van God `n nuwe en 
ewige lewe te wek, te behou vir ewig. 


Van Waardhuizen 


